
UVOD 

Kod gradskih zidova u dvorištu biskupskog sjemeništa 
u Dubrovniku vide se razvaline stare crkve sv. Stjepana. 
Sva su vrata te stare crkve danas zatvorena. Ulaz je jedini 
kroz pretkuće sjemeništa. 

Ruševine desetvjekovne crkve stoje tužne i žalosne, 
kao da čekaju u velikoj tuzi neku utjehu. Rekao bih, da se 
tu u povijesti odigralo nešto važno. 

I zbilja je tako! 

G. don Niko Gjivanović, gradski župnik i istraživač 
starina, g. Ivo Scattolini, slikar, i pisac ove radnje stado¬ 
smo nedavno otkopavati prizemlje ruševine crkve sv. Stje¬ 
pana, i to s dopuštenjem pokojnoga dubrovačkog biskupa 
dra. Marčelića, jer je to vlasništvo biskupskoga sjemeništa. 
Dubrovačka općina dala nam je inžinire, da oni pomognu 
s tehničke strane naš posao, i još nekoliko radnika, pa za 
tu njezinu dobrotu neka joj je naša hvala! Iskopavanje se 
započelo u početku mjeseca rujna, a posao se dovršio oko 
polovice studenoga g. 1927 . 

Iz rukopisa i tiskanih djela dubrovačkih povjesničara 
saznao sam, da je ovu crkvu sv. Stjepana dao podignuti 
hrvatski kralj Stjepan Miroslav i žena mu kraljica Mar- 
garita. kad oko sredine X. stoljeća, i to baš god. 948 ., poho- 
diše Dubrovnik. To učiniše prema svome zavjetu, da će se 
pokloniti sv. moćima u maloj crkvici sv. Stjepana. Nad tom 
cikvicom podigao je malo kasnije kralj Miroslav veću 
crkvu sv. Stjepana, koja je sada ruševina. Iz spomenutih 
djela saznao sam još i to, da je kralj tu svoju zadužbinu 
nadijelio kraljevskim darovima i dao joj posebnoga žup- 

nika. Dubrovački pisci pripovijedaju dalje, da se J 
Margarita poslije smrti svoga muza, koji je poginuo e od. 
949 S od ruke bana Pribine, vratila opet u Dubrovnik, p 
stala duvna i sveto živjela, pa je najzad pokopana negdje 
pred tom crkvom. Napokon sam iz starih pisaca saznao i 
to da jTdubrovački plemić Junij Gradić iskopao sve kost, 
pred crkvom sv. Stjepana i oko nje g. D90. i sahranio ih 
u novom i za to naročito sagrađenom grobu, pa tada u taj 
novi grob dospješe i kosti kraljice Margante. 

Taj je grob nađen. Ukrašen je monogramima imena 
Kristova, i križevima gotskoga oblika u crvenoj boji. U 
tom grobu ima odista mnogo kosti. 

Opazismo, da se u rečenoj crkvi moralo i prije iskopa¬ 
vati, jer su se našle jame, gdje se gasio klak i krec, i bacalo 

se tamo sitnije i otučeno kamenje. 

Dubrovnik grad, zvan kruna hrvatskih gradova, može 
biti ponosan, što u njegovoj sredini počivaju kosti hrvat¬ 
ske kraljice Margarite! . 

Osobitu sam pažnju obratio na to, da historijskim do¬ 
kazima dokažem, da je hrvatska država do kraja X. sto¬ 
ljeća sezala do Bojane. Osim toga prikazujem i obilje osta¬ 
taka starohrvatske ornamentike iz IX.—XI. v. sa teritorij 
bivše dubrovačke republike, i krunu sa slike, koja prika¬ 
zuje hrvatskog kralja Tomislava a koja se sačuvala u 

crkvici sv. Mihajla u Stonu. _ , , 

Svoje misli i zaključke potkrepljujem pismenim doka¬ 
zima, koje sam našao u samom Dubrovniku, a nadam se, 
da ću tako pridonijeti nešto k razbistrenju mnogih zamrše¬ 
nih pitanja hrvatske historije u X. stoljeću. , r 

Treba da istaknem, da su ovo novija otkrića, koja mi 
nisu bila poznata god. 1920.. kad sam pisao Povijest Pe¬ 
lješca, pak ju ovim popunjujem. 

Dubrovnik, na Jurjev-dan 1929. 

Dr. N. Z. Bjelovučić. 


HRVATSKI KRALJEVI U DUBROVNIKU 

KRALJ MIROSLAV I KRALJICA MARGARITA 

U starom dijelu grada Dubrovnika kod zidina na 
Pustjerni bijaše nekada mala crkvica sv. Stjepana Prvo¬ 
mučenika, koju spominje i Konstantin Porfirogenet god. 
949. On kaže, da se u njoj čuvaju moći sv. Pankracija. Bit 
će po nekim piscima, da je to bila ondašnja katedrala, 
premda su joj dimenzije bile vrlo malene. God. 1927. otko¬ 
pali smo prizemlje sadašnje veće crkve sv. Stjepana, koju 
su nad onom malom crkvicom dali podignuti hrvatski kralj 
Stjepan Miroslav i žena mu kraljica Margarita oko sredine 
X. stoljeća. Ali i ta je crkva sada već ruševina. Našli smo 
usred nje i temeljne zidove i ostatke apside one prve male 
crkvice sv. Stjepana, koju spominje Porfirogenet. 1 ) (SI. 1.) 

O toj crkvi pišu mnogi dubrovački povjesničari, a do¬ 
sta kritički pisac Juni je Rastić 2 ) kaže po prilici ovako: 
kralj trebinjski Pavlimir (?) na povratku iz Rima oko god. 
920. (?) udijelio je velike milostinje ovoj crkvi i tu je po¬ 
hranio moći petero svetaca, koje je donio iz Rima: sv. Ne- 
reja. sv. Ahileja, sv. Pankracija, sv. Domitile i sv. Petro- 

9 Time je posve razbistreno pitanje, koje se g. 1897. raspra¬ 
vljalo u dubrovačkim listovima dosta polemičnim tonom, gdje se 
prigovaralo dubrovačkom svećenstvu, da je ono dalo porušiti onu 
prvu crkvu sv. Stjepana. Prigovaratelji su mislili, da je neka sakristija 
sa strane bila ta prva crkva. 

2 ) Chronica ragusina Junii Resti. Script. VII. Monum. spect. 
liistor. Slav. mer. XXV. str. 26—27. 

nile, kćeri sv. Petra. Radi vjerovanja, da su tu neke sv. 
moći, postade ta crkva glasovita i znalo se za nju po svoj 
Hrvatskoj, Bijeloj i Crvenoj. 

Hrvatska država do potkraj X. v. sezala je na jug do 
rijeke Bojane. Zvala se Bijela Hrvatska od rijeke Raše u 
Istri do rijeke Neretve, a od Neretve do Bojane zvala se 
Crvena Hrvatska, kako nam svjedoče osim Ljetopisa popa 
Dukljanina i dubrovački povjesničari Crijević (Cerva), 
Orbini, Lukarić, Rastić, pa Dandulo i Vitezović, što ćemo 
iznijeti malo poslije. 

Grad Dubrovnik sa zemljištem od sv. Jakova u Vis- 
n jici do Tri Crkve na Boninovu blizu granice Gruža bio je 
osobita općina (communitas), a oko toga dubrovačkog ze¬ 
mljišta prostirala se oblast Travunja, koja je bila u Crve¬ 
noj Hrvatskoj, i ona je bila pod suverenskom vlašću hrvat¬ 
skih kraljeva sve do potkraj X. stoljeća. 

U ono su doba Dubrovnik, Kotor, Split, Trogir, Zadar 
i kvarnerski otoci sačinjavali posebnu oblast Dalmaciju 
(temat dalmatinski), koja je bila u vlasti bizantinskoga 
cara. Već je prvi hrvatski kralj Mihajlo Tomislav vladao 
tom Dalmacijom u ime bizantinskoga cara, a i neki nje¬ 
govi nasljednici sve do kralja Petra Krešimira Velikoga, 
koji je sjedinio ovu Dalmaciju s Hrvatskom u jedno kra¬ 
ljevstvo: regnum Croatiae et Dalmatiae. 3 ) 

Hrvatski kralj Stjepan Miroslav, koji je kraljevao od 
g. 945. do 949., radi slaba zdravlja zavjetovao se, da će se 
sa ženom kraljicom Margaritom pokloniti čuvenim moćima 
u crkvi sv. Stjepana u Dubrovniku, a to su oni i učinili. 
Da vidimo što jasnije, koje mjesto u lozi hrvatske narodne 
dinastije zauzima taj vladar, donosimo čitavo rodoslovlje 
Trpimirovića. 

3 ) Dr. šišić, Povijest Hrvata u vrijeme narodnih vladara. Za¬ 
greb. 1925., str. 440. 


BJELOVUĆIĆ CRVENA HRVATSKA ? 


Trpimir 

845.-864. 


Petar Zdeslav Mutimir 

852 878.-879. 892.—910. 


Tomislav 
910.—928. 


Krešimir I. 

928.-945. 

I _ 

Stjepan I. Miroslav Mihajlo Krešimir II. 

945.-949. 949.-969. 

žena mu Margarita žena Jelena f 975. 
umrla u Dubrovniku 


Stjepan II. Držislav 
969.-997. 


Svetoslav Krešimir III. Gojslav 

1000., t poslije 1030. 1000_1020. 


Stjepan III. 
poslije 1030.—1058. 
žena mu Hicela, rođena Orseolo 


Petar Krešimir IV 
1058.—1074. 


N (sin) 
prije 1074. 


Stjepan IV. 
1089.—1090. 

Dr. Ferdo šišić u svojoj Povijesti kaže, 4 ) da je kralj 
Krešimir I. znao hrvatsku državu održati na onoj visini i 
snazi, do koje ju podiže kralj Tomislav. 5 ) 

Kralj Krešimir I. umro je god. 945. i ostavio dva sina, 
Miroslava i Mihajla Krešimira. Vladanje preuze jamačno 
stariji Miroslav (945.—949.), i ako je po slavenskom drev¬ 
nom običajnom pravu trebao podijeliti vlast s bratom. Iz 
toga porodi se buna u korist Mihajla Krešimira, a na čelu 
te bune bio je ban Pribina. To je urodilo velikim smut¬ 
njama u hrvatskoj državi i najzad građanskim ratom, u 
kojem kralj Miroslav pogibe od ruke bana Pribine. Tada 
posta kraljem Mihajlo Krešimir II. (949.—969.). Za toga 
građanskog rata PIrvatska oslabi, i tada srpski župan Ča- 
slav Klonimirović proširi svoju vlast na ondašnju oblast 
Bosnu i na oblast Soli (kraj oko Tuzle), koje su dotada bile 
pod vlašću hrvatskih kraljeva. Kad se opet prilike u Hr¬ 
vatskoj središe, kralj Mihajlo Krešimir povrati Bosnu 
Hrvatskoj po smrti srpskog župana Časlava oko g. 960. 
Mihajlo Krešimir II., obnovitelj hrvatske države, umro je 
969. g. O tome svemu piše i dr. Šišić u svojoj Povijesti 
Hrvata. 

Kralja Miroslava dubrovački pisci zovu i Stjepanom i 
Miroslavom, a trogirski rukopis zove ga Stjepan Miroslav. 
Kralju je jamačno bilo krsno ime Stjepan, a narodno Mi¬ 
roslav. 

Dubrovački povjesničari, kao na pr. Rastić (Resti), 
Crijević (Cerva), Appendini, Lukarić, Farlati,'Orbini, Ma- 
tijašević i drugi pišu, da je kralj Hrvatske i Dalmacije 
Stjepan, zvan po drugima i Miroslav, pohodio Dubrovnik 
sa svojom ženom kraljicom Margaritom, koja je bila ro¬ 


4 ) šišić, nav. dj., str. 431.—437. 

5 ) šišić je doduše između Tomislava i Krešimira I. umetnuo 

Trpimira II., ali toga vladara nije po svoj prilici ni bilo, kako je to 

dokazao pokojni Klaić. 

dom 6 ) rimska plemkinja, a po ženskoj lozi u svojti s dubro¬ 
vačkom plemićkom obitelji De Croce (Križić); da je s njima 
došla u Dubrovnik i kraljevska svita, baruni i velmože, te 
velikašice, dvoranke kraljičine, i velika vojnička pratnja; 
da su bili dočekani od senata, puka, nadbiskupa i klera 
veličanstveno i s kraljevskim dočekom; da su pohodili 
(prvu malu) crkvu sv. Stjepana na Pustjerni; poslije da su 
sagradili kao zadužbinu nad tom crkvicom novu veću crkvu 
sv. Stjepana, ukrasivši je bogato; toj su crkvi postavili i 
župnika; da je kralj darovao svojom suverenskom vlašću 
gradu Dubrovniku zemlje: Župu, Brgat, Šumet, Gruž, Ri¬ 
jeku dubrovačku, Zaton do Orašca, iz zahvalnosti što ga 
sjajno primiše, ali pod uvjetom, da se i u tim mjestima 
sagrade crkve sv. Stjepana iste veličine i istoga sloga; kra¬ 
ljica je Margarita darovala crkvi sv. Stjepana osim zlata i 
srebra još i sv. moći i dva komada drva sv. Križa, koje je 
sa sobom donijela; kraljevski se par onda vratio u Bijelu 
Hrvatsku, i tu je kralj poginuo, ubijen od bana Pribine: 
grad je Dubrovnik dugo vremena za njim korotovao i 
obdržavao svečane zadušnice; 7 ) kraljica Margarita udovica 
vratila se skoro u Dubrovnik, postala duvna, sagradila 
čedan stan za stanovanje, živjela sveto sa svojim dvoran- 
kama, koje postadoše također duvne; kraljica je sagradila 
crkvu sv. Margarite, a njezine dvoranke sagradiše crkve 
sv. Jelene i sv. Luci je, kojih su imena nosile; nećak kraljičin 
tražio je od Dubrovnika, da mu izruči kraljicu duvnu radi 
njezina imetka; kasnije je taj nećak i sam živio u Dubrov- 

6 ) Jedan anonimni pisac iz god. 1771. u talijanskom rukopisu, 
koji se čuva u biblioteci dubrovačke aristokratske obitelji g. dra 
Artura pl. Sarake, advokata (tiskano u kalendaru »Epidauritano« g. 
i 911.) piše, da je kraljica bila po majčinoj lozi rimske krvi. 

7 ) Isti anonimni pisac iz rukopisa kod obitelji pl. Sarake piše. 
da je iduće godine poginuo kralj, kad je otišao iz Dubrovnika. (L’anno 
seguente venne a Ragusa la nuova, che ii re sia morto). Pošto je 
uinr’o god. 949., to je kralj s kraljicom bio u Dubrovniku god. 948. 

niku i darovao iz zahvalnosti Dubrovniku otoke Daksu, 
Koločep, Sv. Andriju, Lopud, Rudu, Sipan, Jakljan i druge 
otočiće; kraljica Margarita umrla je sveto u Dubrovniku i 
pokopana je na groblju uz crkvu sv. Stjepana. 

Mnoge ove pojedinosti dosada nisu bile prikazane u 
našoj historiografiji. Kraljica je Margarita bez sumnje prva 
od poznatih hrvatskih kraljica. 

Mjeseca listopada g. 1927. pronađen je u iskopinama u 
crkvi sv. Stjepana i onaj grob, u koji su god. 1590. prene¬ 
sene kosti hrvatske kraljice Margarite. 

Deset je gotovo vjekova počivala u Dubrovniku hrvat¬ 
ska kraljica Margarita, pa je došlo vrijeme, da joj se oda 
dostojno poštovanje, koje će nas sjećati moći i veličine 
starodrevne naše hrvatske države. 8 ) 

BIJELA I CRVENA HRVATSKA 

Od sedmoga vijeka prostirala se Hrvatska od rijeke 
Raše u Istri do Bojane uz Jadransko more, i zvala se od 
Raše do Neretve Bijela Hrvatska, a od Neretve do Bojane 
(možda i do Drača) Crvena Hrvatska. 

Crvena Hrvatska je obuhvatala uglavnom današnje 
kotare: Stolac, Ljubinje, Nevesinje, Gacko, Bileće, Tre- 
binje, dubrovačku okolicu sa Pelješcom i Mljetom, Boku 
kotorsku i Bar, te okolice Cetinja, Virpazara, Crnojević- 
Rijeke, Podgorice i Nikšića. 

Planine Maglić, Dormitor, Vojnik i Kom, kao i rijeke 
Piva i Tara, te okolica Gusinja i Kolašina nijesu spadale 
u bivšu Crvenu Hrvatsku. 

8 ) Stjepan Miletić, hrvatski dramatičar, napisao je prikaz: 
»Pribina«, hrvatski kraljevi, dio II., gdje prikazuje kako je hrvatski 
kralj Stjepan Miroslav sa ženom bio u Dubrovniku, kako ga je ban 
Pribina ubio i kako se kraljica vratila poslije toga u Dubrovnik. 
»Vijenac« god. 1903. 

God. 925. obraćaju se hrvatski kralj Tomislav, knez 
zahumski Mihajlo Višević, splitski nadbiskup, biskup za¬ 
darski, »biskup hrvatski« Grgur Ninski s ostalim bisku¬ 
pima papi Ivanu X. s molbom, da se uredi crkveno pitanje 
u hrvatskoj državi. 

Papa je tada poslao svoje delegate na crkveni sabor u 
Split i po njima je poslao dva pisma: 9 ) jedno splitskom 
nadbiskupu Ivanu i njegovim sufraganima, a drugo upra¬ 
vljeno ovim osobama: kralju Tomislavu, knezu Mihajlu Vi- 
ševiću i svim županima, svećenicima i cijelom narodu, koji 
boravi u »slovinskoj« (t. j. hrvatskoj) zemlji i u Dalmaciji 
(t. j. u Kotoru, Dubrovniku, Splitu, Trogiru, Zadru, i na 
otocima Rabu, Krku i Osoru). U pismu, u pravi jenom na 
kralja Tomislava, kneza Viševića, njihove svećenike i na 
sav narod, veli papa, da su oni (»Sloveni«, t. j. Hrvati), 
pravi sinovi rimske crkve, još u apostolskim vremenima 
primali hranu »s mlijekom vjere«. 

Zašto se papa u tom drugom pismu nije obratio na su¬ 
sjedne vladare: na suvremenoga srpskog kneza Zahariju, 
ili na bugarskog cara Simeona? Lako se domišljamo: zato, 
što su to bili vladari drugih država, a ne Hrvatske, a papa 
je imao da riješi pitanje nadbiskupske vlasti i crkvenog 
jezika samo u Hrvatskoj. Stoga se i obraća on na poglavice 
u hrvatskoj državi, naime na kralja Tomislava i zahum- 
skog kneza Mihajla Viševića. Otuda treba zaključiti i to, 
da je knez Višević, koji je bio nazočan hrvatskom crkve¬ 
nom saboru u Splitu, sa svojim oblastima Zahumljem, Tra- 
vunjom i Dukljom, dakle područjem od Neretve do Bo¬ 
jane, bio u hrvatskoj državi. Njegovoj oblasti, zvanoj Za- 
humlje, pripadala je i stonska biskupija u gradu Stonu na 
poluotoku Pelješcu. I taj je naime poluotok sve do god. 
1335. bio dio Zahumlja. 

Kako bi mogao taj Višević, knez zahumski, da se mi¬ 
ješa u poslove hrvatske države, u poslove crkvenog jezika 


®) šišić, nav. dj., str. 417—18. 

i ostalih crkvenih pitanja u hrvatskoj državi, kad ne bi 
pripadao toj državi? Što je došao na sinod u Split? Zašto 
mu papa Ivan X. piše baš u isti mah kad i kralju Tomi¬ 
slavu, pa još k tome u istom pismu, gdje njega naziva »kne¬ 
zom«, a Tomislava »kraljem«? 

Jasno je dakle, da je Višević bio član i jamačno naj¬ 
ugledniji velikaš hrvatske države. Bio je knez zahumski, 
koji je imao nasljednu kneževinu od Neretve do Bojane, 
koja se sastojala od manjih oblasti: Zahumlja, Travunje i 
Duklje. 

To je svakako znamenit diplomatski dokaz, utvrđen 
pismom pape Ivana X., koji svjedoči, da se suverena vlast 
hrvatskoga kralja i hrvatska država protezala od Raše do 
Bojane, ako ne prije, a ono barem od god. 925., t. j. od vre¬ 
mena kralja Tomislava. A to ćemo zaključiti također i iz 
čina hrvatskog kralja Stjepana Miroslava, kada on dariva 
svojom suverenskom vlašću Dubrovniku zemlje od Župe do 
Dubrovnika iz oblasti Travunje, i od Dubrovnika do 
Orašca iz oblasti Zahumlja. 

Na splitskom crkvenom saboru g. 925. raspravljalo se 
o prilikama svih biskupija u Hrvatskoj i Dalmaciji, pa i o 
biskupiji dubrovačkoj i kotorskoj, jer su Dubrovnik i Ko¬ 
tor bili dijelovi tadašnje Dalmacije, a Dalmacija je bila, 
kako znamo, u vlasti hrvatskog kralja Tomislava. 

Riječi XII. kanona, prihvaćenoga na splitskom crkve¬ 
nom saboru, glase: »Ako bi kralj Hrvata i hrvatski velikaši 
(rex et proceres Chroatorum) poželjeli, da sve dijeceze (bi¬ 
skupije) u granicama naše splitske metropoli je (dakle i 
stonsku, dubrovačku, te kotorsku biskupiju) stave pod 
vlast svog biskupa ninskoga, onda ne će naši biskupi (lati- 
naši) ni krstiti ni svećenike posvećivati u čitavoj njihovoj 
zemlji«. 10 ) 


10 ) šišić, nav. dj., str. 420. 

To svakako znači, da su biskupije stonska, koja je bila 
u Zahumlju, dubrovačka i kotorska, koje su zalazile i u 
Travunju, bile u okviru hrvatske države, jer su po papi¬ 
nim riječima hrvatski kralj i hrvatski velikaši mogli da 
odlučuju o ovim biskupijama splitske metropolije. I to je 
diplomatski dokaz o prostiranju hrvatske države po obla¬ 
stima Viševićevim: Zahumlju, Travunji i Duklji, i o vlasti 
hrvatskog kralja nad Kotorom i Dubrovnikom. Na oba si¬ 
noda u Splitu, g. 925. i 928., raspravljalo se o biskupijama 
stonskoj, dubrovačkoj i kotorskoj upravo tako, kao i o za¬ 
darskoj, rapskoj, krčkoj, osorskoj, duvanjskoj i sisačkoj. 

Pismo } pape Leona VI. iz g. 929., koje se odnosi na drugi 
splitski crkveni sabor, na onome mjestu, gdje govori o bi¬ 
skupima u hrvatskoj državi (zadarskom, ninskom i t. đ.), 
veli i ovo: Opominjemo biskupe osorskoga, rapskog i du¬ 
brovačkoga, da zadrže svoje biskupije i t. d. 11 ) I po tome 
se vidi, da su te biskupije bile na hrvatskom državnom 
teritoriju. 

Kad je Simeon Veliki, bugarski car, god. 926. namje¬ 
ravao udariti na Bizant, Bizantinci zaključiše savez s Hr¬ 
vatima, t. j. s kraljem Tomislavom i knezom Viševićem, da 
zajedno udare na Bugarsku. Hrvati g. 926. razbiju nemilice 
bugarsku vojsku u istočnoj Hrvatskoj. Tu su se dakle bo¬ 
rili Hrvati iz Bijele Hrvatske i Viševićeve Crvene Hrvatske. 

Treba istaći još i ovo: 

Kralj Tomislav dobio je ravno iz Bizanta vlast nad ta¬ 
dašnjom Dalmacijom, t. j. nad dalmatinskim tematom, a 
to su bili gradovi na moru, u koje su se potegli Romani za 
seobe naroda, dakle Kotor, Dubrovnik, Split, Trogir, Zadar 
i otoci Rab, Krk i Osor (Lošinj i Cres). 12 ) Znamo, da je samo 
tolika bila tadašnja Dalmacija, i da je pripadala prvom 
hrvatskom kralju Mihovilu Tomislavu. Njegova se suve- 

n ) šišić, nav. dj., str. 427. 

12 ) Šišić, nav. dj. str. 440. 

rena vlast protegla prema tome na kvarnerske otoke i spo¬ 
menute dalmatinske gradove. Ostali gradovi u današnjoj 
Dalmaciji, kao Nin, Biograd, Šibenik, Knin, Imotski, Omiš, 
Makarska i svi ostali otoci, bili su u Hrvatskoj, t. j. izvan 
dalmatinskog temata. 

Kralj Tomislav g. 925., kralj Stjepan Miroslav g. 948., 
pa i Stjepan Držislav g. 988. spominju se kao kraljevi Hr¬ 
vatske i Dalmacije, ali to su još onda bila dva rastavljena 
dijela iste države, koji su se združili u jednu cjelinu istom 
za vladanja kralja Petra Krešimira IV. 

Biskupije stonska, dubrovačka i kotorska i god. 925. i 
g. 928., kako se vidi iz spisa Tome Arhiđakona, bile su pod 
splitskim nadbiskupom, dakle u okviru Hrvatske i Dalma¬ 
cije, jer biskupi ne mogu biti sufragani nadbiskupa, koji 
je u tuđoj državi. Tako mi nalazimo još i god. 1060. za vla¬ 
danja hrvatskog kralja Petra Krešimira na splitskom crkve¬ 
nom saboru i dubrovačkog biskupa, budući da je bio za¬ 
visan od splitskog nadbiskupa. 13 ) 

God. 1081., u doba hrvatskog kralja Zvonimira, bore 
se kod Krfa Hrvati, a s njima i Dubrovčani, na strani voj¬ 
vode Roberta Guiskarda protiv Bizanta i protiv Mletaka. 14 ) 
Da je po sreći više izvora, još bi se bolje utvrdio odnos 
između posljednjih hrvatskih kraljeva i zemalja bivše 
Crvene Hrvatske, ali i ovo je dovoljno, što do danas imamo. 

I arhiđakon Toma piše, da Zahumlje pripada hrvat¬ 
skom kraljevstvu; a opet Ivan Mlečanin kaže, da Višević 
vlada hrvatskom zemljom. Tako govori i Edrisij, da je Du¬ 
brovnik najjužniji grad Hrvatske. Različiti grčki pisci na¬ 
laze u Duklji i Boki Kotorskoj hrvatsku vlast. 

Ovo su sve dokazi iz diplomatskih vrela za X. i XI. 
stoljeće i oni nam jasno i očigledno dokazuju, da se vlast 
hrvatske države najkasnije od 925. g. pa dalje protezala 

13 ) šišić, nav. dj., str. 504. 

14 ) šišić, nav. dj.. str. 581. 

od rijeke Raše u Istri na jug do rijeke Bojane. Tako je bilo 
sve do potkraj X. stoljeća, t. j. do god. 990. Poslije se po¬ 
dručje hrvatske države skratilo od Raše do Neretve. Da li 
je ono i poslije X. stoljeća još kadgod zalazilo tako daleko, 
ne zna se zasada više, ali znamo pouzdano, da su Dubrov¬ 
čani u XI. vijeku ratovali zajedno s hrvatskim kraljem 
Zvonimirom protiv Mletaka i Bizanta. 

Kako su knezovi Viševići vladali u Zahumlju, Tra- 
vunji i Duklji, tako je i Neretvanska krajina imala svoje 
stare hrvatske knezove Kačiće, 15 ) od kojih su potekli i kralj 
Slavac i posljednji hrvatski kralj Petar, koji je g. 1097. pao 
u Petrovoj Gori (Gvozdu). Ova moćna kneževska porodica 
davala je hrvatskoj državi admirale i vodila je često po¬ 
morske bojeve na svoju ruku, t. j. ne pitajući za to hrvat¬ 
skog kralja. 

Ti nasljedni neretvanski knezovi Kačići ulazili su na 
svoju ruku i u gusarske pothvate, osobito protiv Mlečića, 
ali to oni dakako nisu činili kao vladari kakve naročite 
države, jer se atributi neretvanske oblasti kao države ni¬ 
gdje ne ističu. Ta je oblast bila samo dio hrvatske države sve 
od dolaska Hrvata, pa bi sad otpala, a sad bi se opet pri¬ 
družila Hrvatskoj, ali se nije nikad ispoljila kao posebna 
država. Za Tomislava bila je neretvanska oblast bez sumnje 
dio hrvatske kraljevine. Otpala je malo poslije Tomislavove 
smrti za borbe između Stjepana Miroslava i brata mu Mi¬ 
hajla Krešimira, i baš je tada Porfirogenet pisao, da se 
granice hrvatske države onaj čas protežu na jug do Cetine. 
Nije dakako time rečeno, da su te granice bile i prije ili 
da su ostale takve i poslije toga događaja, jer je kralj 
Mihajlo Krešimir, kako znamo, odmah opet obnovio snagu 
hrvatske države. Neretvanci izričito priznaju nad sobom 
vlast na pr. kraljeva hrvatskih Slavca i Svetoslava (god. 

15 ) Knezovi Kačići su se razdijelili kasnije u više grana, u 
Kačiće Miošiće, Kačiće Andrijaševiće, Kačiće Dimitre i t. d. 

qq 7 1000) pa i posljednjega kralja Petra o čem imamo 
riSomatskih dokaza. 10 ) Od god. 1000 . pa dalje vazda je 
Neretvanska Krajina bda u hrvats oj rzavi. 

Kao što zaliumski knez Mihajlo I. Visevic tako i njegov 

sin Mihajlo II. Višević i nasljednici mu pmn|«ahu ™hoyn 

vlast hrvatskih kraljeva sve do potkraj X. stolje . 

Du- 

^ k ifTe 

utravunjskoj oblasti veliki dio svoje vojničke pratnje i o 
nia Da nije bio gospodar Travnnje, kojoj su pripadah 
Konavk i župa, ne^mogao tamo, u stranu državu, slat, 
svoju pratnju, vojnike i konje. , ,• 

Pod sam konac X. v„ za vladanja hrvat*« kr ^ a 
Stiepana Držislava oko g. 990., prestaje suverenska vlast 
hrvatskih kraljeva nad najjužnijim zmijama o ojc , 
ili ie i dalje od Neretve do Bojane živio lnvatski naro , 
koti se do danas očuvao najviše uz obalu sve do uvale 
Vallenuzn, Baru na istok, dokle seže Mrkojev.ca pleme, 
i do albanskog sela Salča, blizu Llcinja. 

Potkraj X. v., oko g. 990., proglasi se u Skadru Ivan 

Vladimir dukljanskim vladarem i protegne svoju vlast 

preko Travunje i Zahumlja do Neretve, ac ° 

Crvenu Hrvatsku od Bijele Hrvatske. v . 

Hrvatska je država odsele sezala samo o ase ° 
Neretve. Ali su ipak ostali tamo hrvatski prasjedioci, oso¬ 
bito uz obalu od Neretve do Bojane. Nesamo to, nego se n 
sačuvalo sve do kraja XII. vijeka i ime »Crvene Hrvatske«, 

16 ) šišić, nav. dj., str. 538—555. i 591—623. 

a ime hrvatsko od Neretve do Bojane nalaze različiti strani 
pisci i u potonje doba. 

God. 996. osvoji bugarski car Samuel istom osnovanu 
dukljansku državu sve do Neretve. 

Crijević (Cerva), 17 ) dubrovački historiograf, u rukopisu 
u Franjevačkoj biblioteci u Dubrovniku piše: Dioclea me- 
tropolis Croatiae Rubeae, tempore Samuelis Bul- 
garorum imperatore ... (Duki ja bijaše metropoli ja Crvene 
Hrvatske u vrijeme Samuela, cara bugarskoga). 

Bugari su vladali Crvenom Hrvatskom (dukljanskom 
državom) samo 22 godine (996—1018.). Tada je Zahumlju 
bio na čelu knez Ljudevit. 

Bizantinski car Vasilije II. Bugarobijac preote Buga¬ 
rima Crvenu Hrvatsku, t. j. dukljansku državu do Neretve, 
kojom Bizantinci vladahu oko 17 godina (od 1018.—1035). 

Godine 1035. proglasi se u Skadru dukljanskim knezom 
Stjepan Vojislav. On oslobodi Duki ju 18 ) od Bizantinaca. 
Naslijedi ga sin mu Mihajlo, koji kasnije proširi svoju vlast 
sve do Neretve. Za vladanja kneza Mihajla hrvatski kralj 
Petar Krešimir IV. Veliki (1058.—1074.) raširi hrvatsku 
državu na istok preko Bosne do rijeke Drine 19 ) i preko Ne¬ 
retve na zapadni dio Zahumlja. To je tada prvi put, da 
hrvatsko kraljevstvo prelazi opet rijeku Neretvu, otkako 
je potkraj X. stoljeća Hrvatska izgubila to područje. Za 
kralja Petra Krešimira IV. dubrovački biskup bio je su¬ 
fragan splitskoga nadbiskupa. Poslije Mihajla, kome je 
papa Grgur VII. dao naslov »kralja«, u Duklji (Zeti) vla¬ 
dao je kralj Bodin (1081.—1100.), koji je bez uspjeha na¬ 
valjivao na Dubrovnik držeći ga podsjednutoga dulje vre- 

17 ) Cerva, Metropolis ragusina. Sv. I. 

18 ) Zemlja od Kotora do Skadra, katkada i do Drača, zvala se 
Duklja (poslije Zeta); od Kotora do Rijeke dubrovačke bijaše Tra- 
vunja, a od Rijeke dubrovačke do Neretve bilo je Zahumlje. 

10 ) Šišić, nav. dj., str. 530. 

mena. Uto nastadoše u Duklji dinastičke borbe. Duklja 
propade za slabog i posljednjeg kralja Radoslava II. oko 
god. 1168. Tada baš potkraj XII. stoljeća, ljetopisac pop 
Dukljanin 20 ) zove tu zemlju još uvijek »Crvenom Hrvat¬ 
skom«. To se ime upravo počelo gubiti, kada propade 
Duklja. 

Godine 1168. osvoji čitavo dukljansko kraljevstvo i 
proširi granice svoje države do rijeke Neretve veliki župan 
Stevan Nemanja, utemeljitelj srpske dinastije Nemanjića, 
i priključi to područje tadašnoj raškoj državi (Srbiji). U 
Zahumlju, i to sa sjedištem u gradu Stonu, imenova on 
svoga brata Miroslava knezom. 

Godine 1198. preote opet raškoj državi hrvatski herceg 
Andrija iz Arpadove dinastije Zahumlje bez Stona 21 ) te 
ga držaše sve do god. 1210. Tako se opet Zahumlje održa 
pod hrvatskom vlašću nekih 12 godina. Andrija se potpi¬ 
sivao: »herceg hrvatski i knez zahumski«. 

Godine 1237. od raške države odvoji Zahumlje hrvatski 
herceg Koloman, Andrijin sin, poslije borbe sa zahumskim 
knezom Toljenom, čuvenim bogumilom. Zahumlje osta opet 
pod hrvatskom vlašću tri godine (do god. 1240.). 

Godine 1254. hrvatsko-ugarski kralj Bela IV. osvoji 
Bosnu i Zahumlje. Knez zahumski Radoslav priznade se 
kletvenikom kralja Bele. God. 1304. moćni hrvatski ban 
Pavao Bribirski iz plemena Šubića osvoji Bosnu i Zahumlje. 
Još i njegov sin Mladen vlada tim zemljama, jer se potpi¬ 
suje sve do god. 1318.: Banus totius Bosnae, comes et do- 
minus totius terrae Hlm, Ban čitave Bosne, knez i gospodar 
čitave zemlje humske. Tako ponovo, peti put, dođe za ne¬ 
kih 14 godina Zahumlje pod hrvatsku vlast. U to doba kne- 
ževao je u Zahumlju u banovo ime knez Nikola. 

*>) Ljetopis popa Dukljanina. Dr. šišić. Kralj. srp. akad. Beo¬ 
grad 1928. 

21 ) Vj. Klaić, Povijest Bosne. 

God. 1325. preote bosanski ban Stjepan Kotromanić 
Zahumlje srpskom kralju Stjepanu Urošu III. Dečanskom, 
ocu Stjepana Dušana Silnoga. Tako je vlast srpskih kra¬ 
ljeva Nemanjića sezala do Neretve od 1168.—1325. god., ali 
prekinuta četiri puta od hrvatsko-ugarskih kraljeva. God. 
1325. Zahumlje se pripoji Bosni, uz koju osta do danas. U 
XV. v. prozove se Zahumlje i dio Travunje Hercegovinom. 

Prikazali smo, eto, ukratko stariju političku prošlost 
zemalja od Neretve do Bojane, a osobito Zahumlja i Tra¬ 
vunje, i to od kraja X. v., kad je nad njima prestala suve- 
renska vlast hrvatskih narodnih kraljeva. 22 ) 

VIJESTI STARIH PISACA 

Dubrovački pisci Rastić, Crijević, Farlati, Matijašević, 
Orbini, Appendini, Lukarić i drugi opisali su dolaz kra¬ 
ljevskoga hrvatskog para u Dubrovnik i druge neke do- 
gađaje. Morali su svakako imati još starija vrela za to, 
a osobito za ono, što opisuju podrobno. 

Trebali bismo svakako koji suvremeni dokumenat o 
dolasku kralja Stjepana Miroslava i kraljice Margarite u 
Dubrovnik. Posve je sigurno, da je bilo takvih dokume¬ 
nata, pa ih je kasnije nestalo, kako uopće u Dubrovniku 
nestadoše pismeni dokumenti iz starijega doba, pa dakle 
i iz X., i iz XI. i XII. stoljeća. 

Makušev u svojoj radnji o dubrovačkim piscima veli, 
da je u Dubrovniku već IX. v. bilo potpuno dotjeranih 
anala i kronika. 23 ) 

^ Dr. šišić u Ljetopisu popa Dukljanina 24 ) vrlo dobro 
kaže: »Analistika grada Dubrovnika mnogo nam je bolje 

22 ) Rački, Hrv. drž. Jug. Akad. Zagreb. — Vj. Klaić, Povijest 
Bosne. — Dr. šišić, Povijest Hrvata. 1925. 

23 ) Makušev, Isljedovanja o povj. piscima Dubrovnika. Petro- 
grad 1867. 

24 ) Navedeno izdanje, str. 11. 

* 

poznata. Istina, danas nama poznati dubrovački ljetopisi 
nisu svojim postanjem stariji od XV. v., no uza sve to jedva 
može da bude sumnje, da su njihovi redaktori crpli, bar 
neke svoje podatke, iz starijih predradnja, koje sezahu 
unatrag možda i do XII. v.« 

»Najzad — nastavlja šišić — treba da svratimo našu 
pažnju na neke — kako se kaže — drevne ljetopise, koji 
su danas izgubljeni, ali ih spominju i citiraju dubrovački 
ljetopisci Mavro O’rbini i Jakov Lukarić na početku XVII. 
v.« Onda spominje Lukarićeve »zasebne izvore«. I dr. Šišić, 
eto, piše, da su izgubljeni drevni dubrovački ljetopisi i neki 
zasebni izvori. A u njima su jamačno bile i pojedinosti o 
hrvatskom kralju Stjepanu Miroslavu i kraljici Margariti, 
kad tako opširno o njima pišu poznati dubrovački povje¬ 
sničari. 

Dubrovački pisci vele, da još u njihovo doba opstojaše 
i predaja o dolasku hrvatskog kralja Stjepana Miroslava 
i kraljice Margarite u Dubrovnik. 

Oni su se svakako poslužili starijim vrelima, iz kojih 
su uzeli taj događaj, što ga je povrh svega toga u njihovo 
doba potvrdila još i predaja u gradu Dubrovniku. Ne da 
se izmisliti i, da tako kažem, iz prsta isisati čitav događaj, 
još tome u sitnim pojedinostima, iz kojih se osjeća dah po- 
vjesne suštine. Tu je, eto, iskopan i kraljičin grob, u riznici 
se još i danas čuva komad drva sv. Križa, što ga je daro¬ 
vala kraljica Margarita, tu su crkve sv. Stjepana i t. d. 

Osim tih starih vrela, tradicije i pisanja dubrovačkih 
analista i historiografa, tijesne veze između Dubrovnika i 
hrvatske prošlosti utvrđuju i ostaci starohrvatske umjet¬ 
nosti, naročito ornamentike iz IX.—XI. stoljeća, koje ima 
još dosta sačuvano u Dubrovniku, kako ćemo čuti. 

Pop Dukljanin u svom Ljetopisu govori o tome hrvat¬ 
skom kralju ovako: Crescimiro autem fratri eius natus est 
filius, cui Stephanus nomen imposuit. Iste post mortem 

patris rexit Croatiam Albam et Bosnam, et post eum semper 
regnaverunt in Croatia. Orbini je preveo to talijanski: A 
Crescimir, altro suo fratello, naque un figliuolo, cui fu 
imposto nome Stefano; ii quale, morto ii suo padre, governo 
la Bosna con la Croatia Alba. II che fecero etiandio i suoi 
posteri. Hrvatski to znači: Krešimiru, njegovu bratu, rodi 
se sin, kojemu bi nadjenuto ime Stjepan. On je po smrti 
svoga oca zavladao u Bijeloj Hrvatskoj i Bosni, a poslije 
njega vladahu njegovi nasljednici. 

Pop Dukljanin, ako i miješa imena kraljeva, koje spo¬ 
minje, vidi se očito, da je znao ime kralja Krešimira i nje¬ 
gova sina Stjepana, koji se zvao narodnim imenom Miro- 
slav, jer je Stjepan Miroslav bio u Dubrovniku i tamo sa¬ 
gradio crkvu sv. Stjepana oko godine 950., dakle nekih 230 
godina prije postanka Dukljaninova ljetopisa. To je lako 
upamtila i narodna predaja onoga doba, koja je to lakše 
došla do Bara, jer Bar nije daleko od Dubrovnika. A u 
Baru je živio i pisao pop Dukljanin. 

Dukljanin spominje još i nekoga kralja Silvestra, koji 
da je s majkom došao u Dubrovnik. 

To, što pop Dukljanin piše, da je kralj Stjepan Miro¬ 
slav bio kralj Bijele Hrvatske i Bosne, bit će da je zavelo 
i neke dubrovačke pisce, pa su toga kralja zvali kraljem 
Bosne, jer je u njihovo doba postojala Bosna kao posebna 
država, dok je Hrvatska s Ugarskom činila već državnu 
zajednicu. 

Dubrovački povjesničari pišući o kralju Stjepanu Mi¬ 
roslavu i kraljici Margariti, ne pogađaju doduše točno go¬ 
dine, ali to nije ni čudo, jer u njihovo doba izvori za hrvat¬ 
sku narodnu dinastiju bijahu vrlo mršavi. Rastić je skoro 
pogodio, kad kraljev dolazak u Dubrovnik stavlja u god. 
9-*0. Stjepana Miroslava zove većina pisaca kraljem Hrvat¬ 
ske i Dalmacije, ili kraljem Dalmacije, dok ga Ranjina 
naziva kraljem Bosne. Rastić ga zove kraljem »onog dijela 

Bosne, koji se zove Bijela Hrvatska.« Kraljicu Margaritu 
neki pisci zovu kraljicom Bosne i ženom hrvatskog kralja. 

Ove netočnosti dubrovačkih pisaca dobro nam tumači 
Crijević (Cerva, 1686.—1759.) ovako: Solent autem iidem 
Annales nostri Croatos et omnes fere finitimos populos 
Bosnenses appelare. (Običavaju pak naši anali Hrvate i 
sve susjedne narode nazivati Bošnjacima). 25 ) 

To priznanje našega Crijevića 26 ) rješava nam zabludu 
Ranjine, dubrovačkog analiste, i njegovo netočno prikazi¬ 
vanje povijesti X. v., budući da je on pisao u XVI. stoljeću, 
znajući, da je Bosna nekada pripadala Hrvatskoj (»onaj 
dio Bosne, koji se zove Bijela Hrvatska«, kako veli Rastić) 
i da je Bosna za kralja Tvrtka sezala do rijeke Cetine. 
Zato taj pisac upotrebljava riječi »kralj Bosne« i »kraljica 
Bosne«, a čitao je tako i u Ljetopisu popa Dukljanina. 

1. Isti Serafin Crijević na 66. strani veli: Stefanus 
iste non alius videtur, quam Dalmatiae atcjue Croatiae Rex, 
Crescimiri regis filius. (Taj Stjepan nije nitko drugi, nego 
kralj Dalmacije i Hrvatske, sin kralja Krešimira). Onda 
nastavlja po prilici ovako, kako ćemo u kratko iz latinskoga 
teksta sažeti glavni sadržaj: 27 ) Stjepan, ne Bosne, kako krivo 
drže neki naši pisci, nego Dalmacije i Hrvatske kralj, kra¬ 
lja Krešimira sin ... obnovio je crkvu sv. Stjepana u Du¬ 
brovniku, trošnu od starosti ... Zajedno s kraljicom, svojom 
ženom Margaritom, vrlo pobožnom, došao je u Dubrovnik, 
gdje je primljen kraljevskom čašću, kako se dolikuje vla¬ 
daru ... Darova im (Dubrovčanima) sve polje Župe, zaljev 
Rijeke, Gruž, Zaton i sve zemlje i obalu do uvale, koja se 
zove Orašac ... Ne zna se, gdje je umr’o Stjepan ... 

25 ) Cerva, Metropolis ragusina, sv. I., str. 66. u rukopisu u fra¬ 
njevačkoj biblioteci u Dubrovniku god. 1756. 

26 ) Šteta, što Akademija u Zagrebu nije još tiskala Crijevića. 
On je dosta dobar i objektivan i pozna povijest Hrvatske, Bosne, 
Duki je i Srbije. 

27 ) Latinski tekst vidi u Prilogu 1. 

Žena njegova Margarita, ili po lošem nazivu hrvatskom 
Mara, kraljica milostiva i glasovita, s mnogo velmoža dođe 
u Dubrovnik, gdje sebi odredi stan i ostane sve do smrti, 
kako se još pamti. Učiniše tako i neki velikaši, koji s njom 
dođoše. Neki kažu, da je Stjepan umr’o bez djece. 

Crijević dalje nastavlja pripovijedanje ovako: 

Bogoslav (?, ili Boleslav?), kralj Dalmacije, sin Pre- 
limira (?), a kralja Stjepana nećak po bratu mu, zahtije¬ 
vao je, da mu senat preda kraljicu Margaritu radi njezina 
blaga. 28 ) Podsjedne stoga grad sa 10.000 vojnika i opustoši 
zemlje, koje je kralj Stjepan darovao Dubrovčanima, ali 
ovi ga nadariše i on ode. Njegov sin Silvestar (?) s maj¬ 
kom Sivom (?, Živom ?) dođe u Grad i oni bjehu s kra¬ 
ljevskom čašću primljeni, gdje ostadoše nekoliko godina. 
Darova on Dubrovčanima tri otoka: Koločep, Lopud i Si¬ 
pan, oko god. 1080. (?). 

2. I. M. M a t i j a š e v i ć (Mattei), koji je umr’o pot¬ 
kraj XVIII. vijeka, ostavio je rukopis, a taj se čuva u fra¬ 
njevačkoj biblioteci u Zibaldone. U poglavlju »O hrvat¬ 
skim kraljevima« veli on ovako: Pribun bano di Croazia 
si rebella a Miroslavo e dopo averlo tolto a vita si fa Ducu 
dei Croati per forza. (Pribina, ban Hrvatske, uroti se pro¬ 
tiv Miroslava i ubivši ga proglasi se nasilno knezom 
Hrvata). 

Isusovac Matijašević ovo je točno napisao, 29 ) jer je 
kralj Stjepan Miroslav zaista ubijen od moćnoga bana Pri- 

28 ) Crijević piše: Et ajo sine nulla dubitatione in Dalmatia et 
Croatia ut pote Bogoslavus (?) Crescimiri nepos, Silvester (?) pro- 
nepos fortasse post Zvonimirum, qui sine liberis descedit... vel forte 
in aliqua eorumque regnorum parte, vivente adhuc Zvonimiro, quođ 
certe incredibile minime videri debet, cum regiae stirpis essent, et 
illos haereditario quodam jure Regni regimen pertineret... 

20 ) Matijašević spominje knezove i kraljeve Porina, Mislava, 
Trpimira, Domagoja, Zdeslava, Branimira, Mutimira, Krešimira, Mi¬ 
roslava sina Krešimirova, bana Pribinu. Spominje Tomislava i Grgura 

bine. Taj historik uvrstio je u svojoj »Memorie storiche su 
Ragusa« (Zibaldone, sv. I. 5 str. 222.) i popis relikvija u 
crkvi sv. Stjepana u Dubrovniku, pa opisujući komad 
drva sv. Križa kaže ovo: »Drži se, da je taj komad doni¬ 
jela Margarita, žena Stjepana, kralja Hrvatske i Bosne«. 

Matijašević (Zibaldone, sv. II., str. 13., Memorie sto¬ 
riche su Ragusa) piše o kralju Stjepanu nadugo kao i Ra- 
stić i Crijević. Tako pripovijeda, da je kralj sagradio 
crkvu sv. Stjepana, da žena mu Mara bijaše Rimljanka po 
rodu, a po ženskoj lozi bila je u svojti s dubrovačkom ple¬ 
mićkom obitelji de Croce 30 ) (Križić); da je kraljica dala 
srebra i zlata za tu crkvu i za relikvije. Kralj i kraljica 
doživješe veličanstven i sjajan doček u Dubrovniku, kada 
dođoše s dvorskom pratnjom. Pripovijeda, da je do onda 
Dubrovnik imao samo zemlju od sv. Jakova do blizu Gruža 
i do blizu brda sv. Srđa, a kralj je darovao Dubrovča¬ 
nima Župu, Brgat, Šumet, Rijeku i Zaton. Još im je ostavio 
i sv. moći, koje je donio crkvi sv. Stjepana u Dubrov¬ 
niku. Onda da je kralj umro u svojoj zemlji, a ne u Du¬ 
brovniku. Kraljica Margarita, koja je bila bez djece, po¬ 
pravila je trošne gradske zidine prema Lokrumu oko god. 
828. (?) i preminula je u Dubrovniku kao duvna. 

Još Matijašević ističe (sv. III., str. 16.), da se ne zna 
točno, u koje je doba živio kralj Stjepan, što odista i nije 
čudnovato oko sredine XVIII. vijeka, kada još nije bilo 
dosta znanstvenih vrela, da bi se mogla ustanoviti točna 
kronologija onoga davnog doba. Rastić je međutim pri- 

ninskoga i Mihajla, kneza zaliurnskoga, koji da su imali staroslovenski 
jezik u crkvi (glagolicu); te Krešimira, Držislava, bana Slavicu, koji 
posta kralj i kog Normani odvedoše u Pulju. Zatim Dmitra Zvoni¬ 
mira, krunidbu Kolomana u Biogradu, i ostale ugarsko-hrvatske kra¬ 
ljeve, onda povijest Bosne do god. 1400. 

30 ) U obitelji de Croce bilo. je više imena Margaritus, zacijelo 
iz počasti kraljici Margariti, s kojom su bili u rodu, kako je to našao 
g. Don Niko Gjivanović u župničkim knjigama i arhivu. 

lično dobro pogodio vrijeme, uzevši god. 940. Matijašević 
piše: De aetate, qua vixerit Stefanus rex, non consentiunt 
scriptores. 

3. Junije Rastić 31 ) piše ovako: »I malo zatim Stje¬ 
pan, kralj onog dijela Bosne, koji se zove Bijela Hrvatska, 

31 ) Cronica ragusina Junii Resti. Script. VII. Monum. Spect. 
hist. Slav. mer. XXV., str. 26—27. Rastić je živio 1671.—1735. god. 

Dr. šišić piše o Rastiću u »Priručniku izvora hrvatske histo¬ 
rije« ovo: Rastić je najbolji i najpouzdaniji ljetopisac dubrovački, 
jer je glavni dio svoje građe pocrpao iz državnog arhiva, koji mu 
je kao zvaničniku vazda bio pristupačan... Nastoji da bude kritičan. 

Prof. Natko Nodilo: »Resti je kroničar najbolji i najvjerodo¬ 
stojniji između dubrovačkih kroničara. Resti bijaše vrlo ugledan 
dubrovački senator; njemu su bili pristupni arhivi državni, i mogao 
je crpsti svoje vijesti iz najpouzdanijih izvora. Stoga historijska istina 
događaja, dokle ih crpe iz dubrovačkih arhiva, je nepobitna. Što se 
najstarijega doba tiče, očito je, da njegovo pripovijedanje može imati 
onu istu vrijednost, koju imaju stariji analisti, s kojima se je on 
poslužio. 

Pripovijedajući o zgodama i nezgodama Dubrovnika krono- 
logijskim redom Restiju je uvijek pred očima izvorna isprava, on 
te isprave spominje, i sam se na više mjesta ponosi, što on izlaže 
istinu onakovu, kakvu je našao u javnim arhivima. Ali, ako ćemo 
vjerovati Crijeviću, vrlo uglednom piscu, Resti je tek uredio mate¬ 
rijal, što ga bijaše sabrao Ivan Gundulić Marinov, koji je umro 1650. 
god. Ovaj Gundulić je vršnjak i rođak velikoga našega pjesnika 
Ivana Gundulića, koji se za razliku od prvoga pisao »Franjin«. Kro¬ 
ničar Gundulić obnašao je najviše časti u republici, zanosno je pro¬ 
učavao starije doba, pa mu je stoga senat rado otvarao državne 
arhive. Plod njegova rada bijaše dubrovačka kronika od prvoga 
osnutka grada pa do god. 1484. Kako je Pvesti upotrijebio djelo ovoga 
Gundulića, tako se okoristio i spisima još jednoga odličnika iz iste 
obitelji Gundulića, a to bijaše Franjo Gundulić Marinov, koji je 
umr’o 1588., a bijaše jedan od najuglednijih državnika dubrovačkih. 
On je bio prvi pisac, kojemu je senat dopustio, da istražuje u drž. 
arhivima, i on je prvi sabrao gradivo za pouzdanu dubrovačku kro¬ 
niku. I s tim se gradivom okoristio Resti. 

Stoga Restijeva kronika nije drugo nego konačni rezultat tro¬ 
strukih istraživanja arhiva dubrovačkih. 

Što Resti pripovijeda o Dubrovniku, to je istina, to je točno«. 

i koji je dio Bosne zapao djelomično Krešimira, njegova 
oca, radi teške bolesti zavjetovao se, da će restaurirati 
crkvu sv. Stjepana u Dubrovniku, a kako je ona bila sa¬ 
građena u Gradu već od davnina, kako kaže Porfirogenet, 
bila je već sasvim trošna i stara. Zastupnik rečenog kralja 
Stjepana stanovao je dvije godine u Dubrovniku zbog po¬ 
pravka te crkve, potrošivši veliku svotu novaca. Kralj po¬ 
stavi toj crkvi za župnika popa Stojka, svoga pobožnog 
rođaka. Kralj nije samo restaurirao tu crkvu, nego on i 
Njegova žena kraljica Margarita, po rodu Rimljanka, po- 
slaše mnogo srebra, da se ukrase moći, svete relikvije, 
kojih bijaše dosta u toj crkvi. Kraljica, koja je bila po¬ 
božna vladarica, htjela je da lično pohodi tu crkvu, i kralj 
pristane na to. Kralj obavijesti Dubrovčane, da će onamo 
stići On, kraljica i Njegov dvor. Dubrovčani odgovoriše, 
da će im biti osobito drago, ako kralj, kraljica i njihove 
velmože dođu u Dubrovnik. Kralj, kraljica, velmoze i kia- 
ljičine dvoranke stigoše zaista u Dubrovnik i posjetiše 
crkvu sv. Stjepana i ostaviše velike milostinje u svrhu, da 
se u crkvi obavljaju svečanosti. 

Dubrovniku darova kralj, budući da ga vlastela po¬ 
štovahu, okolicu Župe, Brgata, dio Šumeta, Gruž, Rijeku i 
Zaton do Orašca, pod uvjetom, da se u svim ovim mje¬ 
stima sagrade crkve sv. Stjepana iste veličine. 

Po kraljevoj smrti u Dubrovniku su se obdrzavale za¬ 
dušnice, kao za vladarom, zaslužnim za Dubrovnik. Kra¬ 
ljica Margarita, udova bez djece, vratila se u Dubrovnik, 

Ovako detaljni prikaz mogao se crpsti jedino iz arhivskih 
izvora, iz čistih i nepobitnih prvotnih dokumenata, koje je stariji 
Gundulić morao imati pri ruci. 

Bosna se u doba pisanja Restića protezala kao bosanski paša- 
luk ili beglerbegat na zemlje i gradove bivše Bijele Hrvatske, sve 
do blizu gradova Zadra, Šibenika, Trogira i Splita. Zato i spominje 
Rastić ondašnju Bosnu, koja se protegla na bivšu Bijelu Hrvatsku, 
a valjda i zato, jer ju je i Dukljanin spomenuo. 

praćena hrvatskim velmožama. Ona darova Dubrovča¬ 
nima dosta srebra i zlata. Zbog žalosti za kraljem mužem 
postane duvna i sagradi čedan stan, (koji je postojao do 
XV. v.) 32 ) uz crkvu sv. Stjepana, gdje je živjela svetim ži¬ 
votom. Sagradi u blizini i crkvicu u čast sv. Margarite, ali 
poslije se sagradi druga crkvica malo dalje (tamo gdje je 
sada dvorište vojne bolnice). Na mjestu, gdje je bila prva 
crkvica sv. Margarite, koju je sagradila kraljica, repu¬ 
blika dubrovačka podigne (g. 1570.) tvrđavu, koja nosi 
ime sv. Margarite. Kraljica Margarita donijela je u Du¬ 
brovnik i darovala Dubrovniku dva komada drva sv. 
Križa, od kojih se veći i danas čuva u riznici u Dubrov¬ 
niku. Živući neko vrijeme u Dubrovniku kao uzoran pri¬ 
mjer strogosti, divnog samoprijegora i svetog života, pre- 
minu i bi pokopana na groblju kod crkve sv. Stjepana u 
Dubrovniku.« 

Rastić dalje veli, a to spominju i drugi pisci, kako je 
bila velika kraljeva pratnja u Dubrovniku, i da nijesu 
imali u Gradu mjesta za svu pratnju, pa se neki smjestiše 
u dubrovačkoj Župi i u Konavlima, a osobito konji zbog 
paše. Ovim se potvrđuje činjenica, da je Travunja, kojoj 
su pripadali Konavli i dubrovačka Župa, bila oko sredine 
X. v. zaista pod suverenskom vlašću hrvatskih kraljeva, 
jer se u stranoj državi ne bi smjela smjestiti pratnja, voj¬ 
nici i konji hrvatskoga kralja. 

Rastić piše također i to, da je kralj Slavonije (t. j. Hr¬ 
vatske) oko god. 932. (?) dao Dubrovčanima tri otoka: Ko* 
ločep, Lopud i Sipan. 

4. Appendini (1769.—1837.) u svome spisu »Noti- 
zie istorico-critiche«, na str. 252. piše ovako: »Stjepan, 
kralj Dalmacije i Hrvatske, pobožni vladar, radi bolesti 
zavjetova se da će pohoditi crkvu sv. Stjepana u Dubrov- 

32 ) Gjelčić također tvrdi, da je iz dokumenta dokazano, da je 
kuća kraljice Margarite postojala do XV. v. 

niku, pa u društvu svoje žene kraljice Margarite i s odlič¬ 
nom pratnjom stigne u Dubrovnik. Radi velebnog dočeka 
u Dubrovniku, dade Gradu kao zadužbinu 6800 perpera, 
da se obnovi crkva sv. Stjepana, i ujedno obdari tu crkvu 
dragocjenim relikvijama, uvezenim u zlato i srebro, i 
ostavi novaca za uzdržavanje crkve, te za župnika toj 
crkvi postavi svog rođaka sa stanom i prihodom za uzdr¬ 
žavanje. Taj kralj darova Dubrovniku i zemlje: Župu, 
Gruž, Rijeku dubrovačku i Zaton sve do Orašca, i dade 
sagraditi na svoj trošak u svim tim mjestima crkve sv. 
Stjepana iste veličine, koje i danas postoje. Kad je kralj 
Stjepan umro, Dubrovčani, sjećajući se njegova dobro¬ 
činstva, osam dana obdržavali su svečane zadušnice, a žene 
naricaljke naricale su po Gradu. Kraljica Margarita po¬ 
božna nastani se poslije toga sa svim svojim bogatstvom u 
Dubrovniku. Rodom bijaše Rimljanka i svojta dubrovač¬ 
koj patricijskoj obitelji de Croce, koje je već nestalo. 33 ) 
Darovala je senatu 200 libara srebra, obnovila gradske 
zidine na mjestima, gdje su bile srušene, i načinila sebi 
grob još za života.« 

Appendini piše dalje, kako je prije kraljičine smrti 
njezin nećak tražio od Dubrovčana, da mu izruče kraljicu, 
jer da on ima pravo na njezin imetak i blago, ali Dubrov¬ 
čani ne pristadoše. Zato da je on navalio na dubrovački 
teritorij, ali je bio odbijen. Kasnije je postao kraljem u 
Hrvatskoj, a sin toga hrvatskog kralja, Silvestar (?), pra- 
nećak kraljice Margarite, s majkom Sivom (?), radi raz¬ 
mirica u Hrvatskoj, prešao je u Dubrovnik. Dubrovčani 
ih počastiše baš kraljevski. Zato im on darova otoke Kolo- 
čep, Lopud i Sipan, jer da mu pomogoše dočepati se kra¬ 
ljevske vlasti u Hrvatskoj. On je pozvao i neke Dubrov¬ 
čane za učitelje na svoj dvor, da zajedno s nekim učenja¬ 
cima iz Grčke sastave zakonik i knjižnicu skupljajući 

3S ) Ta plemićka obitelj izumrla je u Dubrovniku u XVI. v. 

odasvud rukopise. »Zemlja, koju je kralj Stjepan dao Du¬ 
brovčanima, počinje se od ruševina Cavtata, dvadeset 
morskih milja duga , a zove se Astarea, te seže do Orašca.« 
Ovako piše Appendini, koji kralja zove kraljem Dalma¬ 
cije i Hrvatske. 

5. Far lati (1690.—1773.) u svom djelu »Illyricum 
Sacrum« knj. VI. piše ovo: »Stefanus Dux sive Banus 
Crobatiae et Bossinae, quem Lucarus regem Dalmatiae 
vocat, cum Margarita conjuge Ragusium venit. Hic erat 
filius Crescimiri, Ducis Crobatiae...« (Stjepan, knez ili 
ban Hrvatske i Bosne, kojega Lukarić zove kraljem Dal¬ 
macije, dođe u Dubrovnik sa ženom Margaritom. On bi¬ 
jaše sin Krešimira, kneza Hrvatske...). 

I Farlati pripovijeda, da su Stjepana dočekali s kra¬ 
ljevskim sjajem i primili ga nadbiskup, kler, senat i puk. 
Kralj darova Dubrovniku Župu, Gruž, Rijeku i Zaton. 

Onda Farlati, sasvim neupućen, miješa dinastije i na¬ 
stavlja, da se kraljica Margarita, udova kralja Stjepana, 
vratila u Dubrovnik radi nesuglasica s nećakom, koji je 
tražio njezino blago, da je donijela dva komada sv. Križa 
i sagradila lijepu crkvu sv. Margarite u Dubrovniku. Do¬ 
vela je sa sobom dvoranke Jelenu i Luci ju, koje sagra- 
diše crkve sv. Jelene i sv. Luci je. Kraljica je u Dubrov¬ 
niku i grob sebi načinila. 

6. Jakov Lukarević (Lukarić, 1551.—1615.) u spisu 
»Anali di Ragusa« piše ovako: Stjepan, kralj Dalmacije, 
dođe u Dubrovnik sa ženom Margaritom, rodom iz Rima. 
Radi uslužnosti, koju mu iskazaše Dubrovčani, darova im 
Kaštel u Župi sa svom jurisdikcijom i okolišem, Gruž, Ri¬ 
jeku i Zaton. Po smrti kralja Stjepana žena mu Marga¬ 
rita preseli se u Dubrovnik donijevši dva komada drva 
sv. Križa i druge moći svetaca, te ih pohrani u crkvi sv. 
Stjepana Prvomučenika. Sagradi ona i oratorij sv. Mar- 
gariti, koje je ime nosila, gdje napravi sebi grob. Kraljica 
nagovori i svoje dvoranke Jelenu i Luci ju, pa i one sagra- 

diše crkve sv. Jelene i sv. Lucije. Kraljica Margarita posta 
duvna i umre sveto. Nećak kraljičin Bogoslav (?, da nije 
Gojislav ili Svetoslav?) stade sa 10.000 vojnika iz hrvat¬ 
skog kraljevstva (ex regno Grobatiae), iz njegove domo¬ 
vine, navaljivati na Dubrovnik tražeći da mu izruče kra¬ 
ljicu radi njezine imovine. Dubrovčani ga odštetiše i 
umiriše. 

Lukarić priča dalje, da je hrvatski kralj Silvestar (?) 
Dubrovčanima darovao tri otoka (Koločep, Lopud i Šipan) i 
pozvao Dubrovčane kao učitelje na svoj dvor, da mu 
urede zakonik. 

7. Mavro Orbini (f 1687.) u djelu »II regno degli 
Slavi« u poglavlju »O hrvatskim kraljevima« veli »da se 
još u Dubrovniku pamti, da je kraljica Margarita umrla 
u Dubrovniku i da je pokopana u crkvi sv. Stjepana, a 
bila je žena hrvatskog kralja Krešimira«. Zamijenio je 
očito ime kralja Stjepana Miroslava s kraljem Krešimirom. 

8. Annales ragusini Anonymi. To je prvi 
nacrt kronike N. Ranjine, koji je on poslije obradio i po¬ 
punio. U tim analima pripovijeda pisac isto što i Rastić. 
Kraljicu Margaritu zove Mara, t. j. Margarita. Kralja Stje¬ 
pana zove kraljem Bosne i stavlja ga u godine 813.—818, 

Zna se, da Bosna od svog početka pa u X. i XI. v. pri¬ 
padaše hrvatskom kraljevstvu i da je istom u XII. stoljeću 
imala svoje banove, a tek u XIV. v. svoje kraljeve. To je 
znanost danas utvrdila. Stoga nije kralj Stjepan Miroslav 
oko sredine X. v. kralj samo Bosne, nego i Dalmacije i 
Hrvatske, kojoj je onda Bosna pripadala. (Šišić, Nav. dj. 
str. 463.) 

Dalje veli pisac tih anala, da je dubrovački teritorij 
tada bio samo od sv. Jakova u Višnjici do blizu Gruža i 
bez vrha sv. Srđa. Sva ostala susjedna zemlja da je pri¬ 
padala kralju Stjepanu. 

9. N. R a n j i n a (1494.—1582.) piše, kako je već re¬ 
čeno, jednako kao Rastić. Ističe baš kao i ostali pisci, da 

su dva mjeseca Dubrovčani žalili smrt kralja Stjepana 
radi njegovih zasluga za Dubrovnik i da je kraljica Mar¬ 
garita bila po ženskoj lozi u svojti s dubrovačkom plemić¬ 
kom porodicom de Croce, što ističu i drugi pisci. 

10. Razzi (1531.—1611.) u spisu »La storia di Rau- 
gia« priča ono isto, što pričaju i drugi povjesničari o do¬ 
lasku kralja Stjepana i kraljice Margarite, za koju kaže, 
da je pokopana u crkvi sv. Stjepana. Samo veli, da se 
događaj zbio u IX. v. i da je to bio Stjepan Nemanja. 
Prof. Gjelčić, koji je priredio ovo izdanje, čudi se, da 
Razzi nije znao, da je Nemanja živio u drugoj polovici 
XII. v., dakle više od 200 godina poslije toga događaja. 
Razzi kao stranac slabo je poznavao našu povijest, veći¬ 
nom je prepisivao od drugih. Uzeo je prvi nacrt kronike 
Ranjinove, a to su anali anonimnog pisca, pa je po njima 
pisao svoju povijest. Ali taj prvi nacrt kronike Ranjina je 
poslije preradio i popunio. Po tome je jasno, da Razzi i 
nije mogao biti dobro upućen u dubrovačku povijest. 

11. Prof. Gjelčić kaže, da je crkva sv. Stjepana ra¬ 
zorena za potresa god. 1667.; ali mi ćemo iz arhivskih spisa 
još vidjeti, da se je u njoj vršila Božja služba sve do 
god. 1740. 

12. Kan. Stjepan Škuri a 34 ) piše ovako: »Margarita, 
udovica Stjepana, kralja hrvatskoga, donese dva komada 
sv. Križa. Bogoljubna kraljica po smrti svog muža (1050.?) 
preseli se u Dubrovnik, gdje i umrije, sprovodivši život u 
milostinjama i svakojakim dobrim djelima. Darovala je, 
osim ostaloga, moćniku sv. Stjepana 200 libara srebra po¬ 
miješana zlatom za oklopnice sv. moći. 

Stjepan, kralj hrvatski, pritisnut teškom i dugom bo¬ 
lešću, zavjetova se, da će popraviti i opskrbiti naročitom 
zakladom crkvu sv. Stjepana u Dubrovniku. Crkva ova 
bijaše na glasu cijeća čudesa, što po isprošenju svetijeh 

34 ) Škurla, Moćnik dubrovačke crkve. 1868 . 














32 


MATICA HRVATSKA 


moći u njoj se događahu; a bijaše potreba, da se načini i 
popravi zbog njezine starodavnosti. A kad Stjepan 
ozdravi, posla u Dubrovnik svog povjerenika sa svotom 
od 6000 dubrovačkijeh perpera, naredivši mu, da crkvenu 
građu popravi i taj posao nadzire. To je svršeno u dvije 
godine dana. Tada povjerenik po kraljevoj naredbi ute¬ 
melji zakladu za jednoga crkovnjaka, »koga dužnost bi¬ 
jaše imati pomnju od iste crkve«, i preda za prvi put tu 
službu kraljevu rođaku, kojemu bijaše ime Stojko. Malo 
zatijem isti kralj sa svojom ženom Margaritom dođe da 
pohodi Dubrovnik; i tom prilikom, da bi zahvalio Dubrov¬ 
čanima za prijateljski doček, darova im Župu, Brgat, dio 
Šumeta, Gruž, Rijeku, Zaton sve do Orašca, koje se zemlje 
nalaze oko Dubrovnika, ali uz taj uvjet, da u svim reče¬ 
nim mjestima podignu po jednu crkvu na čast sv. Stje¬ 
pana. Dubrovčani sagrađiše zaista crkve, koje se vide i 
dan današnji u Sustjepanu, u Rijeci i u Zatonu. Malo vre¬ 
mena prođe, što kralj ostavi Dubrovnik, a smrt ga odijeli 
od ovoga svijeta. To se dogodilo oko god. 1050. (?), te 
odmah po njegovoj smrti žena mu Margarita skupivši 
svoje blago preseli se u Dubrovnik. Ucviljena i ožalošćena 
radi smrti svoga muža odluči posvetiti se sasvijem Bogu, 
te pokri svoju glavu koludričkom pokrivačom i odabra za 
svoje prebivalište kuću, koju dade sazidati pokraj crkve 
sv. Stjepana. Toj Crkvi — kako ju je svom dušom zavo¬ 
ljela — darova 200 libara srebra sa zlatom pomiješana, da 
bi se od toga načinile oklopnice za moći svetijeh. A od 
svih darova, što istoj crkvi pokloni, najplemenitiji i naj¬ 
dragocjeniji dar jesu dva velika komada drva sv. Križa. 
Što se pak tiče preostaloga života kraljice Margarite, — 
nastavlja Škurla — pripovijedaju nam domaći povjesni¬ 
čari, da u društvu dviju svojih dvoranka, koje je sa so¬ 
bom dovela iz Bosne (?), provede u pokori i svetinji svoje 
dane, kad napokon predade Bogu dušu. Tijelo njezino bi 
pokopano pred crkvom sv. Stjepana. I kraljica i dvoranke 

ostaviše nam na uspomenu svoje bogoljubnosti svaka po 
jednu crkvicu, koje sagrađiše o svom trošku, posvetivši ih 
svaka svetici svoga imena.« 

Dalje piše Škurla: 35 ) Da Stefano di Croazia (1050. ?) 
di cui la seconda moglie Margarita, rimasta vedova, si ri- 
tiro e mori a Ragusa, ricevettero (i Ragusei) la valle di 
Breno, di Gionchetto, di Gravosa, Ombla, e Malfi fino alla 
chiesa di s. Tecla. Silvestro (?) per gratitudine ai benefici 
ricevuti, dono loro (1080. ?) le isole Daksa, Calamotta, 
Mezzo, Giuppana, Jakljan, Ruda, S. Andrea, e altri vicini 
scoglietti. (Od Stjepana, od Hrvatske, čija je druga (?) 
žena bila Margarita, koja ostavši udovica, povuče se u Du¬ 
brovnik, gdje preminu, primiše (Dubrovčani) uvalu Župe, 
Šumeta i Gruža, Rijeku i Zaton do sv. Tekle. Silvestar iz 
zahvalnosti za primljena dobročinstva darova im otoke: 
Daksu, Koločep, Lopud, Šipan, Jakljan, Rudu, sv. Andriju 
i ostale bližnje školje). 

To je prvi pisac, koji Margaritu zove drugom ženom 
kralja Stjepana. 36 ) 

13. Trogirski katalog u biblioteci kneza Fan- 
fogne Garanjina. Anonimni pisac toga kataloga hrvatskih 
banova i kraljeva veli u br. XVIII. o kralju Stjepanu Mi¬ 
roslavu i kraljici Margariti ovako: Stefanus I. ab aliis Mi- 
roscabus, Mirosclaus, 37 ) persegvente fratre Ragusium fugit. 
Redux a Pribina bano necatus, cum regnasset annos quat- 
tuor. Uxor Margarita, nobilis Romana, quae Ragusii obiit 
sanctimonialis. (Stjepan I., po drugima Miroslav, pobježe u 
Dubrovnik, jer ga je brat progonio. Vrativši se ubijen je 

35 ) Škurla, Ragusa, Cenni storici. Zagreb, 1876. 

36 ) Škurla pogrešno istovetuje ovog kralja Stjepana Miroslava 
s hrvatskim kraljem Stjepanom III. 1030.—1058., sinom kralja Kreši¬ 
mira III., a ocem kralja Petra Krešimira IV. Velikoga, te veli, da mu 
je prva žena Hicela, a druga Margarita. Stjepan Miroslav, o kom 
govorimo, nije imao djece, dok je Stjepan III. imao dva sina s Hicelom. 

37 ) Don Frane Bulić veli, da je tu interpolacija. 

od bana Pribine, pošto je kraljevao o četiri godine. Žena mu 
Margarita, rimska plemkinja, umre sveto u Dubrovniku). 38 ) 

Trogirski rukopis pa i uz interpolaciju slaže se dakle 
potpuno s dubrovačkim piscima o kralju Stjepanu Miro¬ 
slavu i ženi inu Margariti, a to je vrlo važno za historiju 
hrvatske narodne dinastije. I ako je naknadna interpola¬ 
cija, znači, da se u pređašnjim vjekovima ipak znalo za 
kralja Stjepana Miroslava i ženu mu Margaritu. 

KOMAD SV. KRIŽA 

U dubrovačkoj riznici čuva se još i danas komad drva 
sv. Križa, i to veći od onih dvaju, koje je donijela sa so¬ 
bom u Dubrovnik hrvatska kraljica Margarita. Svećenici 
od pamtivijeka, kad ga pokazuju strancima, govore, da je 
taj križ darovala kraljica Margarita. Ta tradicija u moć¬ 
niku potječe već iz davnine, pa tako su pisali i dubrovački 
kanonici opisujući naš moćnik u crkvenoj riznici, i dubro¬ 
vački povjesničari. (Slika 2.) 

Matijašević (Mattei) u »Memorie storiche su Ragusa« 
(Zibaldone, sv. I., str. 222.) piše u Popisu relikvija crkve 
sv. Stjepana na Pustjerni u Dubrovniku ovako: Veliki 
komad drva sv. Križa, gotovo kubast, u pozlaćenom srebru, 
izvrsna je radnja. Drži se, da je to donijela Margarita, žena 
Stjepana, kralja Hrvatske i Bosne. 

Škurla 39 ) piše također, da je kraljica Margarita, udo¬ 
vica hrvatskog kralja Stjepana, darovala dva komada sv. 
Križa moćniku crkve sv. Stjepana. Pri potresu god. 1667. 

38 ) U ovom opisu pogrešno je ime brata kraljeva, što je jasno 
Šegvić u »Vijencu« 1903. dokazao poslije otkrića solinskog natpisa 
hrvatske kraljice Jelene. Pa i nije čudo, da su historiografi u ime¬ 
nima gdjekada pogriješili. Solinski natpis kraljice Jelene razbistrio je 
mnogu stranicu iz doba hrvatskih narodnih kraljeva, kao što razbi- 
struju i ovi natpisi i historiografi u Dubrovniku. 

39 ) škurla, Moćnik crkve dubrovačke, 1868. 

nesta jednoga komada sv. Križa. Škurla još nastavlja: Ali 
pošto smo kazali ukratko povijest sv. drva onako, kako 
je donose gotovo svikolici naši ljetopisci, nastaje pitanje: 
otkuda su ti komadi došli do ruku kraljice Margarite i 
kako ih je ona mogla dobaviti? ... 

Dalje se domišljava Škurla: »Što se dakle mora izvesti 
iz navedenih događaja u pogledu predmeta, o kome go¬ 
vorimo? Može se izvesti to: budući da su dokazani prija¬ 
teljski odnosi između carigradskoga dvora i hrvatskijeh 
kraljeva, možemo pomisliti, da je kojemu od njih bio iz 
Carigrada na dar poslat komad sv. drva. To će nam se 
još vjerojatnije činiti, kad pomislimo, da uvijek bijaše 
običaj bizantinskijeh careva slati na dar osobama, koje bi 
odlikovali svojim prijateljstvom, koji komad sv. drva. .. 

A sada da čujemo još, kako Škurla zaključuje o toj 
čuvenoj relikviji: 

Tako dakle nalazimo u Carigradu najveći komad sv. 
Križa, i istumačeno je, kako istočni carevi mogahu njim 
počastiti svoje prijatelje, a naročito kraljevski dvor hrvat¬ 
ski, otkuda dođe u Dubrovnik znameniti komad, o kome 
je riječ u ovome članku... 

U kapeli stolne crkve dubrovačke na uzoritome prije¬ 
stolju stoji danas komad sv. drva, o kome smo eto govorili, 
zatvoren u Križu od pozlaćena srebra. Taj srebrni križ 
visok je 55.5 centimetara, a poprijeko mjeri 45 cm. Na če¬ 
tiri kraja, s prednje strane, na oskok (relijefno) su izra¬ 
đena četiri evanđelista: na vrhu sv. Ivan, odozdo sv. Luka, 
na desnome laktu sv. Mato, a na lijevome sv. Marko. 
S druge strane također su četiri lika, to jest ozgo bi. Gospa 
s djetetom, dolje sv. Klara s piksidom u ruci, na desnome 
laktu sv. Vlaho, koji drži u ruci Grad, a na lijevome sv. 
Stjepan, prvi mučenik, koji nosi kadionik. 40 ) U sredini križa 

40 ) Don Frane Bulić veli, da je taj srebrni okvir s likovima iz 
XV.—XVI. vijeka. 

ima šupljina duga 25.5 cm., široka 12 cm., a duboka oko 
3 cm., zatvorena s jedne i s druge strane staklom, povrh 
kojega je mrežica, spletena od srebrene pozlaćene žice; u 
toj je šupljini sv. drvo, koje se tako može gledati s jedne 
i druge strane. (Slika 2.) 

Taj križ iznosio se prije litijom kroz Grad na 9. siječnja 
svake godine, i to na uspomenu kuge, koja se pojavila u 
Dubrovniku godine 1691. Istom prilikom nosile su se glava 
i noge sv. Vlaha. Jednako se taj križ nosio na 6. travnja, 
na dan velikoga potresa god. 1667., zajedno sa sv. Sakra¬ 
mentom, Pelenicom, slikom bi. Gospe, glavom i rukom 
sv. Vlaha. Isto tako i 3. svibnja na uspomenu kuge god. 
1586. Sada se više ne iznosi izvan crkve, samo na 9. siječnja 
svake godine čini se s njime litija u crkvi. Ujedno se izlaže 
puku na štovanje svaki korizmeni petak i kad su svetko¬ 
vine sv. Križa. 

Komad sv. drva nema pravilna oblika, nego je negdje 
uži, a negdje širi, a tako isto negdje tanji, a negdje deblji. 
Površina njegova nije ravna i na jednoj je strani izrupana. 
Ima još tamo i amo pukotina, od kojih se neke jedva mogu 
opaziti, a neke su pošire. Zbog te nepravilnosti debljina 
mu se ne može točno označiti, ali držimo, da iznosi oko 
2.5 cm, dok mu je najveća duljina 24 cm, a širina 2.8 cm. 
Boja mu je poput koštanja, dosta tmasta, gotovo tamna; 
a tvrd je taj komad toliko, da se ne da rezati ni najoštrijim 
nožem, nego se pod njim cijepa na malahne mrvice, kao 
da je od stakla, a tvrdoća drveta uzrok je, cijenimo, sa¬ 
dašnje njegove nepravilnosti. Ako bismo naime držali, da 
mu je oblik i bio pravilan u onome času, kad je bio otkinut 
od većega komada u Carigradu, vjerojatno je poslije — 
kad se nalazio u hrvatskijeh kraljeva, a zatim pri dubro¬ 
vačkoj vladi — od njega kidano za različite pobožne po¬ 
trebe i darove i kako se nije moglo drvo pravilno rezati 
zbog tvrdoće, sva je prilika, da su otud odovud cijepali, 
kako su bolje znali. Premda, kako smo rekli, sadašnji oblik 

toga komada upućuje na to, da se nekada kidalo od njega, 
ili u Dubrovniku, ili prije, ipak mi nemamo o tome izvjesnih 
dokaza do god. 1844., kad je ondašnji dubrovački biskup 
Toma Jederlinić otkinuo od njega malo, te nešto poslao 
na dar u Rim kardinalu Jakobu Fransoniju, načelniku 
Kongregacije de propaganda fide. Taj komad, kako nam 
je neki očevidac kazao, mogao je biti po prilici dugačak 

6_ 7 cm., širok oko 2 cm., a debeo blizu jedan centimetar. 

Nešto pak poklonio je biskup g. 1853. nadvojvodi austrij¬ 
skom Ferdinandu Maksimilijanu, potonjem meksikanskom 
caru, koji zatvori primljeni komad u zlatnu oklopnicu, 
obloženu dragijem kamenjem, a poslije za svoga putovanja 
po Palestini darova tu relikviju kapeli sv. Jelene u Jeru- 
solimu sa željom da se usadi u Križ, što ga sv. Jelena drži 
u ruci, da bi tako vazda bio pred očima pobožnome puku. 
Kolik je bio taj komad, nije nam poznato. Sitnijeh otki- 
daka sv. drva, odcijepljenih u rečenoj prigodi, bilo je tako¬ 
đer razdijeljeno nekim crkvama naše biskupije i različi- 
tijem pobožnijem osobama. Ne znajući, kolika je bila 
prvotna veličina sv. komada, ne možemo ni zaključiti ko¬ 
liko ga je prikratio biskup Jederlinić. Samo nam se čini, 
da je kidano od njegove debljine, a u duljinu i širinu nije 
se diralo. 

Što se tiče vrste drveta sv. Križa, nijedan od starijih 
crkvenih povjesničara ne ostavi nam o tome spomen. Ako 
je vjerovati nekim starinskim stihovima, bilo ga je četiri 
vrste, to jest od cedra, čempresa, paome i masline. Najpo- 
slije učeni Francuz g. Rohault de Fleury, koji će, nadamo 
se, uskoro izdati rezultate svoga istraživanja o kakvoći i 
vrsti križnog drva, piše nam, da mikroskopska razgleda¬ 
nja, učinjena na njegov nalog od botaničkih profesora u 
Francuskoj i u Italiji, dadoše vazda istu vrstu Conifera, 
pinija ili bora po prilici.« 

Ovaj komad sv. Križa može se vidjeti sada svake sri¬ 
jede i subote u riznici prvostolne crkve bi. Gospe u Du¬ 
brovniku. (Slika 2.) 

KRALJEVSKA CRKVA SV. STJEPANA 

Kralj Stjepan Miroslav i kraljica Margarita ostaviše 
zadužbinu u Dubrovniku, sagradiše naime nad malom 
crkvicom sv. Stjepana veću crkvu oko sredine X. v. Posta- 
više joj i župnika 41 ) s kućom odmah uz crkvu. Crkva je 
duga 19.50 metara, široka 6 metara, a visoka oko 7.50 
metara. (Vidi: slika 1., 3., 4.) 

Ta je crkva građena s bačvastim svodom, koji se još 
vidi sa strane i sa pročelja. Ukrašena je bila stupovima, 
pilastrima i kapitelima, te različitom starohrvatskom orna¬ 
mentikom iz X. vijeka. 

Crkva kraljevska bila je zidana u dubrovačkom gra¬ 
đevnom slogu, kako se vidi na apsidi, kojoj je vrijeme od 
gotovo 1000 godina uništilo kamenje. 

Pročelje kraljevske crkve sv. Stjepana građeno je 
također s bačvastim svodom, kako se to vidi s unutrašnje 
strane. Vrata su kasnije zatvorena običnim kamenjem. Još 
je sačuvan ugao prve gradnje. Odmah uz ugao veže se 
kasnija gradnja, iz vremena poslije potresa 1667. g. Poviše 
vrata su kameni potpornjaci, koji su nosili svod, t. j. polu¬ 
kružni mali krov pred ulazom u crkvu. Možda je tu bila 
luža ili trijem. S unutrašnje strane vratiju ima još saču¬ 
vanih desetak ploča bivšega crkvenoga pločnika. 

Vrata crkve sv. Stjepana prenesena su poslije potresa 
god. 1667. na crkvu sv. Bartula uz biskupsku palaču u 
Dubrovniku. Za prenosa razbio se lijevi okvir na dva tri 
mjesta, što se vidi i na slici. Vrata su monumentalna staro¬ 
hrvatska radnja X. v. Iznutra se vidi trotračni pletenac, 
izvana i gore zavijača, a naglavak je sastavljen od pal- 
meta. Rijetko se mogu naći u svoj Hrvatskoj ovaki vratni 
okviri iz toga vremena potpuno sačuvani (vidi si. 5.). 

41 ) Župnik je imao perpetuis temporibus čitati misu u toj crkvi 
za duše kralja i kraljice. (Anonimni pisac iz biblioteke dra Sarake). 


Prikazat ćemo još nekoliko primjera starohrvatske 
ploliorezbe iz X. v. sa crkve sv. Stjepana u Dubrovniku. 
Ponajprije imamo relijef, na kojemu su izrezana dva staro¬ 
hrvatska križa i dvije palmete. 42 ) Ta dva križa podsjećaju 
nas na dvije osobe: na kralja i kraljicu. Držim, da je ovaj 
niski relijef u početku bio u crkvi negdje do oltara, a 
možda i na pročelju crkve. Kasnije su ga uzidali u izvanj¬ 
ski zid crkve, iznad pokrajnih vratiju, koja su bila poslije 
otvorena, a sad su opet zatvorena. Ova je plohorezba slična 
palmetama na starohrvatskom kamenitom lijesu u Dona- 
tovu muzeju u Zadru. (Slika 6.) 

Iskopali smo među ruševinama još više ostataka staro¬ 
hrvatske ornamentike i ukrasnog kamenja iz X. v., kao 
što je na pr. komad zvjezdače, prozorna ploča sa tri okna 
sa zavijačama, odlomak trotračnog pletenca, ulomak ptice, 
te različni uvojci i ulomci pleterne plastike, kao i komad 
s rakovicom. (Slika 7. gornja.) 

Dok su isusovci prije 60 godina imali u svojim rukama 
gimnaziju i sjemenište, sakupljali (isu pojedine komade 
stare ornamentike i plastike, pa su sa zemljišta crkve sv. 
Stjepana, gdje je bilo igralište sjemeništaraca, dali preni¬ 
jeti nekoliko ukrasnih fragmenata u zgradu gimnazije. 

Na slici se vide ostaci starohrvatske ornamentike sa 
kraljevske crkve sv. Stjepana u gimnaziji: tri podnožnjaka, 
komadi rakovice, trotračni pletenac, starohrvatski križi; 
odlomci zavijača i uvijačica, prozorni okvir s trotračnim 
pletencem. (Slika 7. donja.) 

U uskom međuziđu između desnoga zida crkve i po¬ 
bočne kuće pri vrhu pod stropom nalaze se dvije velike 
masivne grede od kamena, slične arhitravu, sa starohrvat¬ 
skom ornamentikom, ali ih nije bilo moguće fotografirati. 

42 ) I Gjelčić tvrdi, da je ovaj basrelief iz doba kraljice Mar- 

garite. 

U toj susjednoj kući bili su nekada grobovi, sad je pod 
cimentiran. Tu su bila i pobočna crkvena vrata. Nedavno 
dižući klačinaru (kreč), otkrili smo vratne okvire sa zavi- 
jačama. 

Prijekršće je starohrvatska ploha iz X. v., posve 
slična onoj na splitskoj krstionici, gdje je lik hrvatskoga 
vladara. Ovo prijekršće je sa kraljevske crkve sv. Stje¬ 
pana na Pustjerni odneseno poslije potresa g. 1667. u istu 
ulicu Pustjernu prema Karmenu i uzidano pod jedan svod 
koji pokriva ispod jedne kuće ulicu Pustjernu. 

Prijekršće je ploha s trotračnim pletencem u jakim 
vezovima, i čini mi se, da znači jakost i snagu. Ja zaklju¬ 
čujem prema pleternoj plastici IX.—XI. v., gdje nije obi¬ 
čajan ljudski lik, da je ovakav ornamenat značio jakost 
i snagu, označenu trotračnim pletencem u jakim i snažnim 
vezovima, da je to bio možda i kraljevski simbol u doba 
hrvatske narodne dinastije. Taj kraljevski simbol vidimo 
i nad likom hrvatskoga kralja u Splitu, vidimo ga kod 
dvora hrvatskog kralja u Ninu, vidimo ga, eto, i tu kod 
crkve sv. Stjepana, koju je dao sagraditi kralj Stjepan 
Miroslav. Možda je taj relijef bio postavljen nad kralje¬ 
vom stolicom u toj crkvi ili nad kakvom kraljevom spo- 
menpločom. 

Kako je kraljevska crkva sv. Stjepana stradala za 
potresa god. 1667., a poslije godine 1740. nije se u njoj na¬ 
vodno vršio nikakav obred, to su različni ukrasni predmeti 
preneseni u neke druge crkve. Na samostan sv. Marije, 
gdje je sad Upravni Sud u Dubrovniku, postavljena je 
ploča sa starohrvatskim križem s trotračnim pletencem i 
palmetama (slika 8.), te starohrvatska kropinica. (Slika 9.) 

Prije dvije godine otkrila se u crkvi sv. Nikole pre- 
divna starohrvatska plastična radnja sa dvije plohe. Lijeva 
je s velikom zvjezdačom i ukutnicama sa dva kola, s lijeve 
strane trotračni pletenac. Između kola su četiri ptice, koje 
piju iz čaše, što simbolično znači, da se krijepe vjerom. 

Druga je ploha izvijena zavijača uz trotračni pletenac. 
Držim, da je to jedan od najljepših primjeraka staro¬ 
hrvatske umjetnosti, koji je mogao krasiti samo dvore i 
zadužbine hrvatskih vladara. (Slika 10.) 

Kod staroga franjevačkoga samostana, koji stoji po¬ 
više današnjega ispod tvrđave Minčete, upravo na drugoj 
stepenici ispod nove franjevačke voštarnice, nalazi se ka¬ 
men s trotračnim pletencem. 

Jednako pred crkvicom sv. Roka na Roninovu nalazi 
se uresni starohrvatski kamen s trotračnim pletencem i 
zavijačom. 

Na taraci dumana od »Tri crkve« u Dubrovniku uzi¬ 
dana je u novi zid jedna starohrvatska ploha u izmiješanom 
kolutastom i kosom trotračnom pletencu. Nije isključeno, 
da i taj relijef potječe iz crkve sv. Stjepana. (Slika 11.) 

Kraljevsku crkvu sv. Stjepana spominje godine 1440. 
Filip de Diversis 43 ) veleći. da ima u njoj dosta sv. moći. U 
njoj je bilo prekinuto vršenje službe Božje poslije velikoga 
potresa, kad je i crkva ljuto postradala. Lijevi je zid bio 
kasnije dva puta popravljan, kao što i dio pročelja. U 
knjigama pak biskupskih vizitacija, koliko su nam saču¬ 
vane, zapisano je, da je crkva služila još godine 1740. za 
obrede. 44 ) 

43 ) Situs aedifitiorum. Program zadarske gimn. 1879.—80. Prof. 
Brunelli. 

44 ) G. Don Niko Gjivanović, gradski župnik i pisac, izvadio 
je o toj crkvi iz rukopisne knjige »Visitationes 1728.—46.« u arhivu 
stare dubrovačke nadbiskupije ovo: Knjiga »Visitationes 1728.—46. 
— Franchi«: — 11. XII. 1728. Nadbiskup dubr. fra Anđeo Franchi, 
pošto je pohodio kapelu sv. Margarite, odmah je zatim pohodio ka¬ 
pelu sv. Stjepana Prvomučenika. Tu se piše: Illmus et Revmus Dom. 
Archiepiscopus se contulit cum suis convisitatoribus ad visitandum 
sacellum collegiatae S. Stephani Protomartyris dirutae in Terremotu, 
et facta absolutione mortuorum, mandavit fieri candelabra, et apponi 
Crucem in Casula diversorum colorum. In eo sacello est onus cele- 
brandi annuatim Viginti quinque missas per R. D. Petrum Vachetti. 

Sad je i ta kraljevska crkva ruševina s apsidom, pro¬ 
čeljem i zidovima sa strane. 45 ) 

Iskopavanjem se našao grob dobro sagrađen sa dva 
jednaka monograma imena Kristova, jedan prema dru¬ 
gome, i dva križa, sve to gotskoga stila crvene boje. Grob 
je bio pun kosti. U njega je god. 1590. Juni je Gradić xMatov 
pokupio sve kosti iz svih grobova pred crkvom. (SI. 12.) 

Gradić u nadgrobnoj spomenploči kaže, da je u taj 
grob — in hoc sepulchrum — pohranio i kosti kralja Stje¬ 
pana, muža kraljice Margarite. Gradić je to čuo po pri¬ 
čanju — fama ferrebat — veli u spomenploči. Pogriješio 
je u tome Gradić, jer tu ni jesu kosti kralja Stjepana Miro¬ 
slava, nego njegove žene kraljice Margarite, kojoj je muž 
poginuo u Bijeloj Hrvatskoj u buni god. 949. 

I Škurla 46 ) piše tako: L’inscrizione che ricorda la regina 
Margarita come fonđatrice della medesima (chiesa) ed ero- 
neamente pretende, che presso quella chiesa sia stato sep- 
pelito ii di lei marito Stefano. (Natpis pogrešno veli, da je 
tu ukopan kralj Stjepan). Škurla izrijekom veli u »Moć¬ 
niku dubrovačke crkve« da je tijelo kraljice Margarite bilo 
ukopano pred crkvom sv. Stjepana. Ovo potvrđuju i prije 
spomenuti dubrovački povjesničari. Ipak nam je ploča 
važna, jer dokazuje, da je do god. 1590. bila živa tradicija 

Beneficiarium eiusdem D. a. Collegiata est de Jure Patronatus Illmo- 
rum DD. Thesaurariorum S. Mariae. — 23. X. 1731. Nadbiskup dubr. 
fra Anđeo Franchi pohodio je kapelu sv. Stjepana. Visitavit supra- 
dictam Capellam et mandavit fieri coronam Iconis, duo Corporalia, 
Tobaliam ac casulam violacei coloris, et pingi gradus pro candela- 
bris. Zatim je pohodio kapelu sv. Margarite. — 8. VIII. 1740. Isti 
nadbiskup dubr. pohodio je kapelu sv. Stjepana Prvomučenika. Tu 
se piše: Visitavit supradictam Ecclesiam, et mandavit fieri novam 
Casulam variorum colorum, et amictum. 

45 ) Okvir oltara sa stupovima iz crkve sv. Stjepana nalazi se 
u crkvi na Kliševu. Taka je predaja u Kliševu. 

46 ) škurla, Ragusa, Cenni storici. Zagreb, 1876. 

u Dubrovniku o kralju Stjepanu Miroslavu i kraljici Mar- 
gariti. Orbini oko 1650. god. veli, da se još pamti, da je 
kraljica Margarita živjela u Dubrovniku. Isto za nju i 
njezine velmože veli Crijević oko godine 1750. Na ploči 
nije točno ni to, da je kraljica Margarita sama sagradila 
crkvu sv. Stjepana, nego kralj i kraljica zajedno. Ali nije 
nikakvo čudo, što Gradić god. 1590. ne pozna točno povi¬ 
jest X. v. Dobro je, da nam je ipak sačuvao ime kralja, 
koga zove Stjepanom, kraljem Bosne, kako ga zove nepot¬ 
punim imenom i naslovom i manji dio naših pisaca. Gradić 
je dobio dopuštenje za prijenos kostiju iz sviju starinskih 
grobova oko crkve sv. Stjepana već od pape Grgura XIII. 
(1572.—1585.), ali taj je prijenos izvršio nešto kasnije, naime 
godine 1590. 

Isusovac o. Adelazij je prije nekih 60 godina nagrobnu 
ploču digao, jer je tu bilo igralište sjemeništaraca, kako je 
i danas, da je đaci ne gaze, i uzidao je u apsidu kraljevske 
crkve iznutra, što je i sam pripovijedao toliko puta. On je 
dao i nekoliko ukrasnih odlomaka prenijeti u gimnaziju. 
Ploča je opet postavljena na kraljičin grob. 47 ) (Slika 13.) 

47 ) Natpis te ploče: 

IVNIVS GRADIVS MATTAEI FILIVS PIETA 
TE MOTVS OSSA EX SEPVLCHRIS ANTE 
HANC AEDEM POSITIS IAM PENE VETUSTA 
TE DIRVTIS IN QUIBVS ETIAM STEPHANI 
REGIS BOSNAE CVIUS UXOR MARGARITA 
HANC AEDEM DIVO SVI VIRI COGNOMINI 
POSVERAT CONDITA FVISSE FAMA 
FEREBAT COELI ET HOMINUM IN 
IVRIIS OBNOXIA IN HOC SEPVLCHRUM SVA IMPENSA 

FACTVM 

ANNVENTE SVMMO PONTIFICE GREGORIO XIII. 
TRANSFERENDA CVRAVIT ANNO MDLXXXX. 

STAROHRVATSKE CRKVE 

Crkva sv. Margarite, zvana »đe Labibus«, 48 ) koju je 
hrvatska kraljica Margarita sagradila blizu crkve sv. Stje¬ 
pana oko sredine X. v., bila je god. 1570. srušena, jer je 
dubrovačka republika na tom mjestu sazidala tvrđavu 
prema Lokrumu 11 a gradskim mirima, i tu tvrđavu nazvaše 
imenom sv. Margarite. Zbog toga je sagradila republika 
godine 1571. drugu crkvicu sv. Margarite, sada u vojnoj 
bolnici. 49 ) 

Dvoranke kraljice Margarite, koje bijahu hrvatske 
plemkinje, sagradiše svojim troškom još dvije crkvice, 
posvećene sveticama njihova imena, jednu u čast sv. Je¬ 
leni, a drugu sv. Luciji. U drugoj polovici XVIII. v., po 
pisanju o. I. Matijaševića (Mattei), vidjele su se još ruše¬ 
vine crkvice sv. Luci je u vrtu današnje vojne bolnice. Po 
crkvici sv. Lucije zove se još i danas ulica Lučarica, koja 
se protezala od Luže, trga ispred crkve sv. Vlaha, do te 
crkvice u sadanjoj vojnoj bolnici. Crkva je postojala do 
potresa god. 1667. 

Crkva sv. Jelene kasnije se je prozvala imenom sv. 
Križa, ali joj se izgubio trag. 

I crkve sv. Stjepana, koje je dubrovačka republika po 
želji hrvatskog kralja Stjepana Miroslava gradila u Ku- 

48 ) Libri reformationum. Monumenta XXVIII. Dubrovački arhiv: 
G. 1378. Die 23 Augusti. In consilio rogatorum. »Prima pars est, de 
perficiendo turrim ligneaminis quae fit prope ecclesiam sanctae Mar- 
garitae de Labibus«. 

49 ) Na nju je postavljen ovaj natpis: 

REGINA BOSNIAE MARGARITA TRADITVR 
DICASSE TEMPLVM MARGARITAE VIRGINI 
OLIM BEATA CVM FVERE SAECULA 
IN HVNC SACELLVM TRANSTVLERE PROVIDI 
PATRES FREMENTE MARTE CIRCVM MOENIA 
DVM CLASSE CYPRO REX SELIM IMINET. 

parima, 60 ) u Sustjepanu, 51 ) u Zatonu, 52 ) i t. d. 53 ) bile su prvo¬ 
bitno građene i ukrašene starohrvatskom Jornamentikom. 
Poslije su popravljane i stari se slog promijenio i izgubio 
svoje osebine. Osim tih crkava sv. Stjepana u Dubrovniku, 
Kuparima, Sustjepanu i Zatonu, ima ih još u dubrovačkoj 
biskupiji: na otoku Sipanu u Luci, u Gornjim Majkovima, 
u Riđici; na poluotoku Stonskom Ratu u varoši Janjini, 
u Gaju kod Prizdrine, privatna crkvica u Postupu, na Ore- 
bićima, u Stonskom Primorju u Topolu, na granici Herce¬ 
govine, gdje je starodrevna crkva građena na svod; te u 
Konavlima u Dubi kod Stravča. Ima ih i u bližnjoj Plerce- 
govini u Gabeli, u Gorici i Čerinu pa i u Opuzenu na 
donjoj Neretvi. Svagdje se u tim crkvama slavi svečanost 
sv. Stjepana dneva trećeg augusta, jer se toga dana po 
katoličkom kalendaru spominje »Iznašašće tijela sv. Stje¬ 
pana.« 

U Janjini postoji i bratovština sv. Stjepana 54 ) iz god. 
1635. U predvečerje sv. Stjepana pale se u Janjini veliki 
snopovi šume zvani »kralj« i »kraljica«. Taj običaj postoji 
od davnine. 55 ) 


60 ) Crkva je obnovljena. Iza crkve ima križ, u kojega se pod¬ 
nožju nalaze dva starohrvatska uresna kamena. 

B ^) Crkva ima još stari oblik. Navodno nije bila ni proširena 
ni produžena. 

52 ) Crkva je bila obnovljena. 

53 ) Ima i u Brsečinama ruševina male starodrevne crkve sv. 
Stjepana. 

B4 ) N. Z. Bjelovučić, Pravilnik bratovštine sv. Stjepana u Ja¬ 
njini. Jugoslavenska Akademija. Zagreb, 1902. Starine 30. 

55 )' O ovom običaju u Janjini pisah i ja, a i drugi mnogo. Da li 
taj običaj potiče iz doba kralja Stjepana Miroslava i kraljice Marga¬ 
rite ili iz doba bogomilskog, nije još utvrđeno. 








STAROHRVATSKA UMJETNOST 

Hrvati su imali svoju osobitu umjetnost, 56 ) koju su u po¬ 
čecima donijeli već iz svoje pradomovine. Ta se umjetnost 
očitovala u gradnji crkava, dvorova i u ornamentalnoj 
plastici. Najviše se u doba hrvatske narodne dinastije od 
IX. do XI. v. razvila pleterna plastika, pa je zato i zovemo 
»starohrvatska umjetnost«. 

Spomenici starohrvatske arhitekture i umjetnosti 
nastali su duž čitave naše obale, od zapadne Istre do 
Bojane. Gdje naiđete na takve ostatke, znajte pouzdano, 
da je tu živio i da živi još i danas hrvatski narod. Ti spo¬ 
menici govore jasnije od svih pisanih dokumenata, da je 
tu već u ono davno doba opstojala izgrađena hrvatska na¬ 
rodna kultura. 

Slična se doduše ornamentika kao u nas razvila u sta¬ 
rije doba i drugdje: na sjeveru i istoku, u Iranu, u Arme¬ 
niji, a osobito u sjeverno-germanskih naroda. Ona se ipak 
kod Hrvata razvijala na osobit način i posve nezavisno 
i od Rima i od Bizanta. Njezine su glavne karakteristike: 
trotračni pletenac, zavijača, rakovica, ukutnica i zabat. 

Pa i crkve sa svodovima, kao na pr. crkva sv. Stje¬ 
pana u Dubrovniku, starodrevne crkve sv. Ivana i sv. Petra 
u Stonu, sv. Stjepana u Topolom, crkve s kubetom na če- 

5e ) J. Strzygowski, Starohrvatska umjetnost. Izd. Matica Hrvat- 
ska. Zagreb, 1927. — Radić, Starohrvatska Prosvjeta. Prijašnja izda¬ 
nja. — Dr. šišić. Povijest Hrvata za narodne dinastije. Zagreb, 1925. 
— Don Frane Bulić, Vjesnici arheološkog društva Split. — Staro¬ 
hrvatska Prosvjeta 1927. i 1928. — J. Strzygowski, Die Altslavische 
Kunst. Angsburg, 1929. 

tvorini s trompama, crkve s jednom lađom i valjkastim 
svodom s polupilovima, crkve s jednom lađom, valjkastim 
svodom i sa slijepim lukovima iznutra i izvana ili s izvanj¬ 
skim potpornim zidovima — jesu čiste starohrvatske grad¬ 
nje. Apside (sakristije) starohrvatskih crkava većinom su 
pravokutne, ili sa pet ili osam stranica poligona ili zaokru¬ 
žene. Take su baš crkve između ostalih i na poluotoku 
Pelješcu, u prvom redu glasovita crkva sv. Mihajla u 
Stonu. Na slici (vidi si. 14.) vidi se izvanjski dio prve stare 
crkvice i građevni slog; gore pri vrhu imamo starohrvatski 
prozor sa četiri okna; pogledajmo i donji prozor, gdje su 
uzidani ostaci tranzena, dvije golubice i zavijače! S unu¬ 
trašnje strane toga prozora bio je oltar. Crkvica je duga 
4.50 m., a široka 2.50 m. Krov je bio već u rasulu, 57 ) ali se 
nedavno popravio. Crkvica ima s obje strane po tri pre¬ 
grade, koje sežu od dna na vrh. Ta je crkva bila najprije 
katolička, a služila se od IX. do kraja XII. v. u njoj služba 
Božja staroslovenskim jezikom i obredom. U doba zahum- 
skog kneza Miroslava (potkraj XII. v.) posta pravoslavna 
crkva i ostade takva do god 1333. Dubrovačka republika 
uvede g. 1333. opet na poluotoku katoličku vjeru, koju bi¬ 
jahu knez Miroslav Nemanjić i njegovi nasljednici gotovo 
iskorijenili. Od kraja XIV. do kraja XV. v. uvede dubro¬ 
vačka republika u Stonu ponovo staroslovensku Božju 
službu. 58 ) 

Ta je crkva jednoć, a možda i dvaput postradala od 
požara. Klak (kreč) pokrio je divne slike. Vidi se još dobro 

57 ) Za popravak te crkve uzalud se pisac ove radnje kao po¬ 
vjerenik konservatornog ureda u Splitu za starine na Pelješcu i 
Mljetu obraćao u Beograd ministarstvu, a osobito ministru prosvjete. 
Nije mogao dobiti ništa za popravak ove divne starohrvatske crkve 
u Stonu. G. 1928. zagrebački oblasni odbor i konservatorni ured u 
Splitu i neki drugi dali su potporu, te se napokon ova crkva pokrila. 

58 ) A. Liepopili, Slovensko bogoslužje u Dubrovniku i na teri¬ 
toriju dubrovačke republike. Jug. Akad. Rad. 220. 

slika nekoga kralja s hrvatskom krunom, koji kao njezin 
donator drži u ruci sliku ove crkve. Druga slika prikazuje 
sveca, čije ime svršava na —gius (Georgius, Sergius ili 
slično), dok su prva slova pod klakom nečitljiva. Tu je i 
slika sv. Ivana Krstitelja s uzdignutom desnicom i kaži¬ 
prstom. Još se vidi i cijela četvrta slika, koja prikazuje 
također nekoga sveca. Inače je nekada sva crkvica bila 
naslikana svecima. 59 ) 

Uz tu je crkvicu dominikovski ženski samostan, koji 
potječe iz XVII. v., a uz nju je dograđena i novija crkvica 
sv. Mihajla. (Slika 15.) 

Imamo i ruševine sv. Petra u Stonu sa zaokruženom 
bačvastom apsidom, i ruševine crkve sv. Martina u Stonu 
sa tri unutrašnje pregrade. Ta je crkva duga 4 m., a široka 
2.20 m. Na ruševinima crkve sv. Ivana u Stonu vidimo, da 
je imala bačvastu zaokruženu apsidu, izvana potpornjak, 
a iznutra svod sa pet pregrada s obje strane. 60 ) (SI. 16., 17.) 

Na Gorici u Stonu imamo i ruševine crkve sv. Manda¬ 
ljene s bačvastom apsidom. Crkva je duga 20 m., a široka 
8.50 m. (Slika 18.) 

Crkva bi. Gospe u Lužinama u Stonu obnovljena je 
s nepromijenjenom od davnine kupolom. (Slika 19.) 

U Ponikvama je zapuštena crkva sv. Jurja s tri pre¬ 
grade. Crkva je duga 4.40 m., a široka 2.60 m. 

U Janjini su ruševine crkve sv. Jurja, gdje su nađeni 
ostaci transena i arhitrava s čistom starohrvatskom orna¬ 
mentikom. 

Crkve sv. Vida u Potom ju, sv. Stjepana u Prizdrini i 
sv. Lovra u Žukovcu građene su u starohrvatskom slogu i 
na bačvasti svod. 

69 ) O toj crkvi i kraljevoj slici pisao je dr. Lj. Karaman, Vje¬ 
snik hrv. arh. dr. Zagreb, 1928. Ser. 15. 

60 ) Radić, Starohrvatska Prosvjeta. Prij. izd. 

Crkva sv. Petra na obali u Trpnju s potpornim stupo¬ 
vima pred tri je godine srušena. 61 ) 

Sve te crkve građene su u starohrvatskom slogu. 62 ) Ali 
ima još takvih ruševina starohrvatskih crkava nesamo na 
poluotoku Pelješcu, nego i na svem teritoriju bivše dubro¬ 
vačke republike. Treba istaći divnu starohrvatsku crkvu 
s kupolom i izdubinama na Koločepu. (Slika 20.) 

Slabljenjem hrvatske države na jugu i premještava- 
njem težišta hrvatskoga narodnog života u početku XII. 
stoljeća u sjevernije krajeve, propade starohrvatski slog i 
starohrvatska umjetnost, koja se bila proširila sve do 
Bojane. 

Već smo prikazali ostatke starohrvatske ornamentike 
iz samoga grada Dubrovnika, ali takvih ostataka ima po 
svem teritoriju bivše dubrovačke republike. Tako nala¬ 
zimo i na otoku Lokrumu kod Dubrovnika nekoliko fra¬ 
gmenata u zidu bivšeg vrta benediktovskoga. (Slika 22.) 

Na otoku Koločepu kod Dubrovnika ima mnogo osta¬ 
taka starohrvatske ornamentike. Bivši župnik i hrvatski 
pisac g. Don Viče Medini skupio je bolje komade i uzidao 
u crkvu. Tu vidimo divan ostatak zabata s rakovicama na 
rubovima. Zabat ima oblik trokuta. Lik predstavlja na¬ 
vodno sv. Mihovila. Ovaj su zabat napravili stari Hrvati 


61 ) Povjerenik za starine za Pelješac i Mljet, pisac ove radnje, 
po nalogu glavnog konservatora starina u Splitu Don Frane Bulića 
bio je u Trpnju zbog te crkvice i naredio, da se ima sačuvati. Trpanjci 
u seoskoj skupštini odlučiše ipak srušiti je, a time su uništili 1000 
godina staru hrvatsku crkvu. Tamo su onda napravili park. 

62 ) Ja sam te crkve u svojoj Povijesti Rata (Pelješca) g. 1921. 
nazvao većinom pravoslavnima, krivo računajući, da je taj slog 
bizantinski i da su zato pravoslavne. Kako je Dr. Strzygowski do¬ 
kazao, da je to starohrvatska arhitektura, rado ispravljam ono svoje 
pogrešno mnijenje. Sada se može konstatirati, da na poluotoku Ratu 
ili Pelješcu ima još mnogo ostataka starohrvatske arhitekture i orna¬ 
mentike, i da su te crkve građene u doba, kad je Zahumlje (s Pe- 
lješcom) bilo pod vlašću hrvatskih kraljeva. 

Crvena Hrvatska 4 

od nekoga navodno starokršćanskoga kipa iz IV.—V. v. 
po Kr., koji prikazuje dva lika, te ga s druge strane okle- 
sali tako, da je s te strane izišao starohrvatski zabat, ali 
kipove su okrenuli glavama dolje. Čitaju se i ove riječi: 
(E) R SOROR ET BE .. ili (E) R SORORE BE .. (SI. 21., 23.) 

Na Koločepu uzidao je u crkvu g. Don V. Medini i divan 
odlomak starohrvatskog relijefa sa trotračnim pletencem, 
i palmetama, kao i fragmente plohe s palmetama, pleten¬ 
cem, križem u sredini, u dnu pas, koji goni vjerojatno zeca, 
a sa strane dva gola lika bez glava. Vidi se na desnome 
kraju zavijača. Desni lik (erot) ima rhyton ili rog, iz ko¬ 
jega pije. Gore je krilati grif. (Slike 23., 24.) 

Na otoku Sipanu ima također ostataka starohrvatske 
umjetnosti. Tako na prozoru kuće g. Vlaha Fortunića, nad- 
učitelja i hrvatskog narodnog folklorističkog pisca u Si¬ 
panu, ima odlomak trotračnog pletenca. U župnom domu 
čuva se komad s rakovicama, a gornji mu je dio trotračni 
pletenac. (Slika 25., 26.) 

Isto tako ima dosta te starohrvatske ornamentike i po 
stonskom i po slanskom Primorju. Tako je u Slanomu pro- 
zorni okvir sa 11 okna, koji je od starine ležao na međama. 
Prije petnaest godina dade ga gvardijan silom utjerati u 
prozor franjevačkog zvonika u Slanome. Tom je prilikom 
taj divni primjerak starohrvatske ornamentike okresan i 
puknuo je s obje strane i po sredini na tri mjesta. (SI. 27.) 

Takvih krasnih ostataka ima i u Župi dubrovačkoj i 
po Konavlima, na Mljetu u Babinu Polju, i sežu sve do 
Kotora, kako je to ispravno kazao prof. Strzygowski; ali 
ih ima i po svim otocima dubrovačkim, te mnoštvo na po¬ 
luotoku Stonskom Ratu ili Pelješcu, a najviše ih je saču¬ 
vanih u samome Stonu. 

I na sredini poluotoka Rata u varoši Janjini kod ruše¬ 
vine crkve sv. Jurja našlo se dosta odlomaka starohrvatske 
ornamentike. Jedan je komad arhitrava s trotračnim ukut- 
nicama i rakovicama, s natpisom: In omine Domini ego 

Pet(rus)..., a drugi je komad istog arhitrava; komad ka- 
pitela, različni ulomci trotračnih ukutnica, pletenaca te 
zavijača. (Slika 28., 29.) 

Grad Ston je pun starohrvatskoga ukrasnog kamenja. 
To je čitavi muzej! Ston je bio znamenit trgovački grad 
već za Rimljana, municipij, a u VI. v. imao je već kršćan¬ 
sku biskupiju. Čuven bijaše i u doba, dok je poluotok pri¬ 
padao oblasti Zahumlju, a Zahumlje Crvenoj Hrvatskoj, 
i osobito u X. v., kad se nad Zahumljem, Travunjom i Du- 
kljom protezala vlast hrvatskih kraljeva. O tome nam 
svjedoče toliki ostaci starohrvatske ornamentike i staro¬ 
hrvatske crkve u Stonu. Osobito u predjelu zvanom Stari 
grad, gdje je nekada bio stari Ston, prije nego što je ku¬ 
pila g. 1333. dubrovačka republika poluotok od bosan¬ 
skoga bana i prije nego što sazida g. 1335. zidine oko no¬ 
voga sadašnjeg Stona. 

Na pobočnim vratima franjevačke crkve sv. Nikole u 
Stonu dvije su divne starohrvatske ukrasne plohe. Jedna 
prikazuje granu s cvijećem i pticu, koja kljuje cvijeće, a 
u sredinu je umetnut kip sv. Nikole. S desne je strane 
druga ploha s takvim cvijetom bez ptice. (Slika 30.) 

Na apsidi crkve Gospe od Lužina u Stonu ima sa 
strane prozora dva veća ostatka starohrvatske ornamen¬ 
tike. (Slika 31. dolje.) 

Pred crkvom Gospe od Lužina čuvaju se dvije velike 
starohrvatske ploče, što su nekada zacijelo bile na oltaru 
u nekoj drugoj crkvi, a možda i u ovoj istoj. (SI. 31. gore.) 
Na slanici kod te crkve pri vrhu uzidana su dva fragmenta 
starohrvatska: zavijača i tri križa s trotračnim pletencem, 
slično onome na crkvi sv. Mihajla. Kao da su blizanci. 

Na Mihajlu, brežuljku kod Stona, gdje je znamenita 
starohrvatska crkvica sv. Mihajla, ima nebrojeno odlo¬ 
maka starohrvatske ornamentike. Tu su i vrata sa staro¬ 
hrvatskom ornamentikom, i to zavijača izvana i iznutra. 

Prije su ta vrata bila na staroj crkvi, a sad su na novijoj, 
koja je nastavak stare crkve. 

Isto smo tako otkrili nedavno i dvije plohe na oltaru, 
koje su prije morale biti na oltaru prve crkve. (SI. 52. dolje.) 

I prozori su te crkve bili ukrašeni divnom ornamenti¬ 
kom starohrvatskom: zavijačama izvana, iznutra, gore, 
dolje, te trotračnim pletencem. Učitelj u Stonu g. Frano 
Vlašić, Stonjanin, otkrio je također divan prozor na podu 
u dumanskom samostanu. 

Drugi je prozor na crkvi zatvoren, ali s različnim 
ulomcima transena, na većem komadu vide se u sredini 
golubice. (Slika 32. gore.) 

Oko crkve, po samostanu, u dvorištu i na zgradama 
ima mnogo ostataka starohrvatske ornamentike. Tako se 
u kuhinji dumanskoj u uzidanim sjedalima nalazi divni 
trotračni pletenac, tako i na ždrijelu (pucalu) od čatrnje 
(zdenca), na zidu dvorišta, pa onda tri križa u zidu ko¬ 
šare. (SI. 35.) Tome trokrižu sličan je onaj na slanici kod 
crkve Gospe od Lužina u Stonskom polju. (SI. 34.) 

I u samostanskom dvorištu ima odlomak plohe staro- 
hrv. relijefa, i to kamen s rakovicama i cvijetom. (SI. 36.) 

Kod stuba u tom dvorištu ima relijef, ako se ne va¬ 
ram, kuniće, koja je razbijena i oblijepljena krečom. Vide 
se noge i rep. Tu je i starohrvatski prag iz X. v. (SI. 33.) 

Kad je propao starohrvatski slog, tada se razvio po¬ 
slije XI. v. hrvatsko-romanski slog, koji je trajao sve do 
XV. v. i stvorio lijepa djela u većim gradovima, kao na pr. 
u Zadru i drugdje. 

Prof. Strzygowski u spomenutom djelu na strani 
47.—48. veli ovako: »Među svim narodima evropskog 
Istoka jedini su Hrvati, kod kojih nalazimo golemo mno¬ 
štvo ostataka unutrašnje opreme najstarijih crkava, kao 

što su pregrade, natkrovlje i si. Samo se Langobardi na 
zapadu mogu u tome s njima mjeriti. Otuda se dade pro¬ 
tumačiti i to, zašto su stručnjaci dosada tako rado sma¬ 
trali uopće starohrvatsku umjetnost dijelom langobardske 
umjetnosti. To je međutim bilo moguće do god. 1885. Bilo se 
naime posve uobičajilo, da se ono malo poznatih spome¬ 
nika iz Dalmacije bez ikakva pređom išljanja strpa za¬ 
jedno s talijanskim primjercima iste vrste, od prilike 
onako, kako se prije i finska umjetnost obrađivala zajedno 
sa švedskom, ili armenska zajedno s georgijskom. No to se 
s hrvatskim umjetničkim spomenicima od 30 godina nazad 
ne da više raditi, — odonda naime, otkada su se od Sive- 
rića do Knina pronašli ostaci, koji su upravo zasjenili sve, 
što se do tada našlo u Italiji. Zato bismo danas mnogo 
bolje činili, da raspravljajući o spomenicima te vrste po¬ 
lazimo od Dalmacije, umjesto da se i dalje uporno služimo 
starim načinom u razmatranju tih pitanja. U Dalmaciji se 
od toga doba iskapalo na mnogo mjesta, te su otkriveni 
takovi ostaci, da bezuvjetno zaslužuju svaku pažnju, ako 
želimo biti na čistu s pitanjem evropske umjetnosti pod 
konac prve tisućgodišnjice. 

Pogledajmo spomenik, koji je točno datiran: to je Bra- 
nimirov kamen (Dux Chroatorum), nađen u Muću kod 
Splita s oznakom g. 888. Nad natpisom vidimo najprije 
trotračni pletenac, a onda redom spirale, koje se nadove- 
zuju na trotračne peteljke. Takav bi spomenik trebao da 
ima u muzeju dolično mjesto, jer bi mnogi narodi s pra¬ 
vom mogli zaviđati Hrvatima za tako stalno datirani i u 
jednom komadu tako dobro uščuvani spomenik. Slaveni, 
koji su došli sa Sjevera, imaju isto tako kao i Germani 
drugu umjetnost, nego što je ona, što su je na Sredoze- 
mnome moru stvorili Grci i Rimljani, doselivši se ovamo 
tisuće godina prije njih; oni svi zajedno ni jesu prvobitno 
poznavali prikazivanja ljudskoga lika. No zato nipošto 
nisu bili manje vrijedni u umjetnosti. Naprotiv danas biva 

sve jasnije, da je oponašanje ljudskoga lika dosta često 
odvratilo umjetnost od njezinih čisto umjetničkih ciljeva.« 

Ima dosta starohrvatskih umjetničkih motiva, koji se 
mnogo razlikuju od langobardskih, a nemaju u isti mah 
nikakve sličnosti s rimskim i bizantinskim. 

Z a b a t je uobičajeni i omiljeli motiv starohrvatske pla¬ 
stike. Vidimo ga na slici sa Koločepa. Na njemu je prika¬ 
zan val jada sv. Mihovil, na rubu su rakovice, pa tu je i 
zavijača. (SI. 21.) Poznat je zabat kneza Mutimira u Splitu. 

Takva ornamentika, kao kod nas, veli Prof. Strzygow- 
ski, nalazi se i na sjeveru, i na istoku, u Iranu i u Arme¬ 
niji, a osobito kod sjevemo-germanskik naroda. Ali taj 
učenjak dobro primjećuje, da se na starohrvatsku umjet¬ 
nost dosada nije obraćala prava pažnja. Istom se počelo 
na tome raditi prije nekih 30 godina; stoga su poznati 
arheolozi, ne poznavajući starosti i davnine starohrvatske 
umjetnosti, ni njezine izvore, sve te naše ukrase jedno¬ 
stavno okrstili ili bizantinskima ili langobardskima ili 
rimskima. 

Strani arheolozi donekle su s prezirom gledali i cije¬ 
nili staru umjetnost Hrvata, misleći, da su bili barbari i 
da su sve pozajmili od drugih naroda. To njihovo mišlje¬ 
nje obaraju naši umjetnički spomenici, koji svjedoče o 
razvitoj kulturi hrvatskoga naroda u doba hrvatske na¬ 
rodne dinastije. 

Trotračni pletenac je jedan od najomiljelijih 
motiva starohrvatske umjetnosti. Susrećemo ga svugdje uz 
obalu Jadrana, doklegod se nekada prostirala hrvatska dr¬ 
žava i gdje živi hrvatski narod. Ima ga dakle i na teritoriju 
bivše dubrovačke republike, pa sve tamo do Kotora i Bo¬ 
jane. 

O pletencu prof. Strzygowski veli ovako: »I Goti su 
poznavali pletenac, koji je kasnije postao značajan za lan- 
gobardsku kao i za hrvatsku umjetnost. Činjenica je na¬ 
dalje, da taj nakit dolazi već na gotskim predmetima od 

kovine u zemljama sjeverno od Crnoga mora, kao i u Ita¬ 
liji, a isto tako i kod zapadnih Gota u Španiji. Time ne 
mislim naravno reći, da su baš samo Goti bili zastupnici 
toga višetračnog pletenca. Dapače on je poznat kod svih 
sjevernih naroda, prije nego što se iz Azije i po evropskom 
sjeveru razvio životinjski ornamenat, koji se kasnije uz 
onaj stariji višetračnog pletenca počeo sve više upotreblja¬ 
vati. Svakako je moguće, da su Goti prvi, dakle prije svih 
sjevernih naroda, udomili taj sjeverni nakit u Južnoj 
Evropi«. 

Ptice i životinje nalazimo često na starohrvatskim 
ukrasima. Na plohi u crkvi sv. Nikole u Dubrovniku 
imamo četiri ptice; u crkvi sv. Stjepana u Dubrovniku 
iskopao se također jedan fragmenat s pticom; u dubrovač¬ 
koj Župi u dominikovskoj crkvi nalazimo pticu, kao i na 
franjevačkoj crkvi u Stonu na uzidanom fragmentu, a kod 
sv. Mihajla u Stonu postoji fragmenat neke životinje, va- 
Ijada kuniće, u dvorištu, i dvije golubice na prozoru; na 
Koločepu na ostacima starohrvatske ornamentike ima kri- 
lati grif, psi, zec i eroti. A svugdje vidimo trotračni plete¬ 
nac, koji je eminentno obilježje starohrvatske plastike, 
kao i rakovica, zavijača, ukutnica i zabat. 

Neki učeni Nijemac izjavio je: »Dok su vaši oci, stari 
Hrvati, u IX.—XI. v. imali ovako visoku kulturu, mi smo 
bili poludivlji.« 

Mletačka je republika doduše po dalmatinskoj Hrvat¬ 
skoj postavila nekoliko krilatih lavova sv. Marka, ali nije 
mogla izbrisati stare biljege hrvatstva u toj zemlji, koja je 
bila kolijevka hrvatske države. 

U staroj crkvi sv. Mihajla u Stonu, za koju prof. Frano 
Radić tvrdi, 63 ) da je iz VIII. v., bilo je mnogo slika, koje je 
požar uništio, a neke su se premazale pri bijeljenju crkve. 
U lijevoj prvoj pregradi našao sam neki lik, kad sam g. 
1909. obilazio stonske starine tražeći građu za moju povi¬ 
jest Poluotoka. Radi kreča (klaka) nije se moglo u gor¬ 
njem dijelu razabrati, koga slika prikazuje. Pregledava¬ 
jući i g. 1920.—21. (prije tiskanja moje »Povijesti Pe¬ 
lješca«) crkvu u Stonu ni jesam mogao ništa podrobnije 
ustanoviti, nego sam postojano na to upozoravao konser- 
vatora u Splitu Msg. Don Franu Bulića, koji je napokon 
nedavno poslao arheologa g. dra. Ljubu Karamana u Ston. 
On je odstranio kreč i tada se prikazala na glavi toga lika 
kruna. Trebalo bi, da se umjetnim sredstvima odstrani sav 
klak sa slika, da dobijemo, što je bolje moguće, sve slike 
po crkvici. 

Jasno je sada, da taj lik s krunom predstavlja kralja, 
koji u desnoj ruci prikazuje crkvicu sv. Mihajla kao njezin 
donator ili osnivač. (Slika 37.) 

Ako je opravdana tvrdnja prof. Frana Radića, da je 
crkvica iz VIII. v., onda su slike bez sumnje mlađe, t. j. 
nastale su u X. v. Možda je crkva obnovljena u X. v., a 
možda i ona sama potječe iz X. v. 

Kruna na glavi znači, da lik predstavlja kralja. To 
nam pokazuje i cijela kraljeva figura, jer se vidi kraljev¬ 
sko odijelo, plašt i obuća, te crkva u ruci, koja valjada 
označuje prijašnju crkvu sv. Mihajla, jer nije baš velika; 
a onolika je i mogla biti crkva na onom prostoru u X. v. 

63 ) Starohrvatska Prosvjeta. Predratna izdanja. 


BJELOVUČIć CRVENA HRVATSKA 57 


Proučavajući druge sačuvane primjere srednje vje¬ 
kovne ikonografije dolazimo do uvjerenja, da ova slika 
prikazuje upravo okrunjena vladara (kralja), a ne možda 
kneza, ili župana, ili kojega sveca. A to tim više, što je u 
toj crkvici sačuvano više slika svetaca, koji imaju oko 
glave svetački kolut, kojega nema na kraljevoj slici. 

Na ovoj slici kralj stoji držeći u ruci crkvu. Ne sjedi 
dakle na prijestolju, jer kad bi sjedio, morao bi po pravi¬ 
lima srednjovjekovne ikonografije imati uza se žezlo i 
kuglu zemaljsku kao simbol vlasti. 

Budući da kralj drži crkvu u svojoj ruci, svakako je 
donator, t. j. dao ju je o svom trošku sagraditi ili obnoviti. 
Na crkvici se vide dvije kupole. (Slika 38.) 

Oblik krune je franački. Ta je kruna odozgo ravna sa 
tri križa: dva na krajevima, a jedan u sredini. Križevi se 
na slici u crkvi vide dobro i jasno, a tamne su boje. Na 
lijevoj strani uhobran na kruni pokriva uho, dok se desna 
strana ne vidi. U kruni je pet dragih kamena, i to po¬ 
više čela tri, a poviše ušiju po jedan. (Slika 39.) Bizan¬ 
tinske krune imaju samo jedan križ na vrhu. 

Kruna na relijefu s hrvatskim kraljem u Splitu sasvim 
je jednaka ovoj u Stonu. I ondje su tri križa i uhobrani, 
samo što je na kruni u Splitu više dragih kamena. 64 ) 

To bi dakle bila dva jedina do danas sačuvana pri¬ 
mjerka hrvatske krune. 

Pošto je kruna franačkog oblika, kao i ona u Splitu, 
isključeno je za X. stoljeće, da bi to bio u onom kraju koji 
drugi kralj osim hrvatskoga. 

Mi znamo, da je u Duklji Mihajlo Vojislavljević (1050. 
do 1081.) dobio od rimskog pape Grgura VII. kraljevski 
naslov. Znamo, da je i Stjepan Prvovjenčani Nemanjić u 

64 ) Dr. Ljubo Karaman, Basrelijef u splitskoj krstionici. 
Split, 1925. — Prof. Strzygowski, Strohrvatska umjetnost. Zagreb, 
1927. — Dr. šišić, Povijest Hrvata. 1925. — Don Frane Bulić, Razne 
radnje. — Prof. Strzygowski, Die Altslavische Kunst. Augsburg, 1929. 

XIII. v. dobio kraljevsku krunu opet od rimskoga pape. 
Teško je odista iskonstruirati, da bi lik na slici u Stonu 
mogao predstavljati kojega od ta dva vladara. Na Stjepana 
Prvovjenčanog iz XIII. v. uopće se ne može ni pomišljati, 
dok za kralja Mihajla treba mnogo truda i muke, da ga 
pronađemo na slici u Stonu. Dukljanski kralj nije nigdje 
ostavio ni svoje slike ni lika, dok je naprotiv hrvatski kralj 
ostavio svoj lik u relijefu u Splitu, i to baš s isto takvom 
krunom kao što je ona u Stonu. Da bi slika predsiavljala 
Mihajla Viševića, kneza zahumskoga, nemoguće je, jer on 
nije uopće bio kraljem. 

Kruna je u Stonu, kako nas upućuje splitski relijef, 
hrvatska: i ona u Stonu i ona u Splitu sasvim su jednake. 
Stoga ova slika može da predstavlja samo hrvatskog vla¬ 
dara, i to u doba, kad je Zaliumlje pripadalo hrvatskim 
vladarima, u najmanju ruku od 925.—990. godine, t. j. u 
X. v. U to su doba vladali kraljevi Mihajlo Tomislav, Kre¬ 
šimir I., Stjepan Miroslav, Mihajlo Krešimir II. i Stjepan 
Držislav (969.—997.). God. 990. postane Zeta (Dukija) po¬ 
sebna država, koja se raširi sve do Neretve, a s time presta 
hrvatska državna vlast nad poluotokom Pelješcem. 

Koji je od navedenih hrvatskih vladara prikazan na 
slici u Stonu? Mihajlo Tomislav, prvi hrvatski kralj, ili 
Mihajlo Krešimir II.? Držim, da će biti jedan od te dvo¬ 
jice, budući da su imali krsno ime Mihajlo. Zato držim, 
da i crkvica sv. Mihajla i njezina slika potječe iz X. v. 
Da je Tomislav imao krsno ime Mihajlo, znamo otuda, što 
jedan kronist iz Bari ja u Italiji piše: Michael rex Sclavo- 
rum, a u ono doba nije bilo drugoga okrunjenog vladara 
ni u Hrvata ni u Srba osim Tomislava. Pa zato je i njegov 
unuk dobio ime Mihajlo (Krešimir II.). 

Crkva je posvećena sv. Mihajlu, a to po zadužbini 
jednog kralja Mihajla: ili Tomislava, ili Krešimira II. 

Držim, da je crkva u Stonu posvećena sv. Mihajlu baš 
po zadužbini kralja Mihajla Tomislava, i da ju je baš on 

dao sagraditi, a slika u njoj da prikazuje samoga kralja 
kao donatora, i to iz vremena poslije krunidbe. Ston je bio 
znamenit grad i za Rimljana (Stagnum). Imao je kršćan¬ 
sku biskupiju već u VI. v. Bio je rimski municipij. Ston 
s poluotokom pripadao je Zahumlju, a čuli smo, da je za- 
humski knez Višević bio pod vrhovništvom hrvatskih kra¬ 
ljeva. Kralj Mihajlo Tomislav htio je gradnjom ove crkvice, 
i to u najznamenitijem onda gradu Zahumlja, u Stonu, 
istaknuti, da se njegova suverenska vlast proteže i po Za¬ 
humlju. 

Druga bi bila mogućnost, da slika prikazuje hrvat¬ 
skog kralja Mihajla Krešimira II., »obnovitelja hrvatske 
države«, koji je umr’o oko 969. god. U njegovo doba Ne¬ 
retvanska Krajina razbije Mlečiće u neretvanskim vo¬ 
dama, možda baš u neretvanskom zalivu kod Stona. Da 
nije možda kralj Mihajlo Krešimir II. dao sagraditi tu 
crkvicu na spomen te svoje pobjede nad Mlečićima? Rekli 
smo već prije, da neretvanski knezovi nijesu nikada imali 
atribute državne nezavisnosti, nego je njihova zemlja bila 
dio hrvatskog kraljevstva. Zato je i mogao hrvatski kralj 
pobjedu Neretljana proslaviti kao svoju pobjedu. Nije ni 
to isključeno, da je kralj Mihajlo Krešimir II. podigao tu 
crkvu na spomen svoje pobjede nad srpskim knezom Ča- 
slavom u istočnoj Bosni god. 960., o čemu dr. Šišić govori 
u svojoj Povijesti. Tom je prilikom on opet obnovio dobre 
veze i državopravne odnose s dalmatinskim gradovima. 
Dobro ga je zato Šišić nazvao »obnoviteljem hrvatske 
države«. 

Ja ne isključujem ni jednu ni drugu mogućnost, ali 
ipak držim, da će to biti najprije kralj Mihajlo Tomislav 
u slavno doba svojega krunjenja za prvoga hrvatskoga 
kralja, pa je bila možda i želja samoga zahumskog kneza 
Mihajla Viševića, da kralj sagradi tu crkvicu u Stonu na 
uspomenu svoje krunidbe. 

















PRILOZI 


Prilog 1. 

SERAFIN CRIJEVIć O KRALJICI MARGARITI * 

Porro Stefanus, non Bosniae uti perperam habent nonulli 
Scriptores nostri, sed Dalmatiae, atque Croatiae Rex, Crescimiri regis, 
filius, ex voto, quod aeger morbo gravi omiserat sacram divi Stefani, 
Protomartiris aedem Ragusii vetustate collabentem instaurandam 
curavit, impensis in opus ex regio aerario sexies mille octigentis hip- 
perperis multa suppellectile ornavit, Sacra ... quae in ea servabantur, 
argenteis thecis includi jussit, censu perpetuo auxit, sacerdotemque, 
qui suo nomine sacris in ea vacaret officiis, certa illi decreta inercede 
domoque quam incolleret non procul errecta constituit. Qui primus 
eo sacerdotio functus est Stojko nomine appelatum perhibent. Deinde 
vero Rex cum pietate studio dum ragusinae urbis institutis, quam 
jam fama perceperat et suminopere probabat permotus una cum re- 
gina conjuge sua Margarita feminarum piissima Ragusium venit, ubi 
regio cultu ut dandum decebat principem exceptus et omni officio- 
rum genere devinctus et aliquod grati animi suis ospitibus argu- 
mentum praeberet dono illis dedit. (Ajunt deidem modico aere mu- 
tasse) totum Brenensem agrum, Umblae sinum, Gravosium, Malfium, 
et quidquid terrarum est et mariš litus usque ad vallem, quae a Nu- 
cibus appelatur. Jussit autem in singulis hisce locis divi Protomartyris 
Stefani nomine t empla ejusdem singula moliri, ac formae suis 
sumptibus errigi, quae adhuc extant. Reique tune gestae et litteris 
traditae fidem faciunt. Haec quidem certa sunt atque indubia omnium 
testimonio scriptorum comprobata, nisi quod Maurus Orbinus sine 
teste et auctore immo adversum communem omnium sententiam Ste- 
fano regi Crescimirum ejus filium suponit. At vero de tempore quo 
haec contigerunt, autquiquam conveniunt scriptores nostri Nicolaus 
Araneus adventum regis atque ideo agrarum donationem ad anum 
817 refert. Johannes Gundula, quem Junius Restius excripsit ad 
annum 940. Jacobus Lucarus non diu post annum 987. Orbinus post 
annum 1035. Verrum ut certa, vel saltem verro proxima rei gestae 
epoeha haberi possit, necesse est Stefani regis, qua vixit aetatein 

perspeetam habere, quas nos supra in Prolegomeno exposuimus, ubi 
certissimis monumentis ostendimus Stefanum regem, de quo agimus, 
Crescimiri alterius filius. alterius patrem ab anno circiter 1030 ad 
annum 1052 imperasse. Hoc igitur temporis intervalle, annorum 17. 
et in urbem nostram venisse, et eam nova agrorum ditione ditasse. 
Certa res est atque perspeeta. Cum porro non longe diu ante regis 
mortem, quae anno ejus saeculi 32 accedisse fer tur, haec gesta fuisse 
memorant annales nostri; non tempore profeeto, sed omnino recte 
ad annum 1050 referenda videntur. 

At vero mortuo Stefano rege ubi incertum, eum etiam Ragusii 
obiisse, eo in divi Stefani templo jacere vetus fama fuerit ad proa- 
vorum nostrorum memoriam, quod infra in Paulo Albero, ragusino 
pontifice diligentius expendemus. Statim uxor ejus romana stirpc 
Pavlimiri regis sodali nescio quo progenita Margarita sive ut quidam 
liabent male profeeto illyricum nomen Mara, quod potius Marinam, 
quam Margaritam, latine redderes, regina pietatis, quam profitebatur 
studio in ragusinis fascis celeberima, cum multis proceribus Ragu¬ 
sium se contulit, ibique certi saede domicili šibi collocata, ad abitum 
usque permasit, quod etiam nonulli ex proceribus, qui cum illa ad- 
venerant, fecisse memorantur. Cum autem relieto regno solum ver- 
tere decreverit Margarita nemo quod veri specie habeat litteris pro- 
vidit. Ajunt nonulli in prolem obisse Stefanum atque adeo ex regno 
ad alienos... viduam excepisse reginam. At Stefanum regem libero 
suscepisse (utrum ex Margarita, uxore incopertum) praestim Vuko- 
tnirum et Crescimirum ex monumentis (in Prolegomenis) supra allatis 
certa res est atque perspeeta. In statuendo anno adventum reginae, 
quem admodum e qua aetate vixerit, variant scriptores et certe ex 
Paulo ante dictis et in Prolegomenis conprobatis, avvenisse videtur, 
in hane urbem anno 1053. Vitale Pontifice anno in vivis agente. 

Metropolis ragusina, sv. I., str. 66., u rukopisu u franjevačkoj 
biblioteci u Dubrovniku, god. 1756. 

Prilog 2. 

NEKI SVEĆENICI KRALJEVSKE CRKVE SV. STJEPANA 
U DUBROVNIKU 
Izvadio g. Don Niko Gjivanović. 

1. God. 948 i dalje: Pop Stojko, pleban crkve sv Stjepana, 
rođak kralja Stjepana Miroslava (po dubrovačkim piscima). 

2. Gervazij pl. Petrana, rektor ove crkve, opat. 

5. Matijašević Zibaldone III. strana 88., piše: 

1493. 26. XI. R. D. Georgius Episcopus Marcanensis, biskup 
mrkansko-tribunjski, cui consegnata fuit clavis reliquiarum Eccle- 
siae S. Stephani, quae stare solet in manu antiquioris de stirpe 
illorum de Cruce (Križić), et hoc de consensu Ser Drago je Andr. de 
Cruee, cui legitime spectabat ad tenendam dictam clavem, fecit de 
sua manu unum scriptum suae manus... anno 1493... Reliquiae de 
argento conservatae sunt in toto 38 et unus Calix in sanctuario s. 
Stefani. Item plura ossa St. Corporum. Item due petiae bonae quali- 
tatis Ligni Domini. 

Georgius ep. Mercanensis m. pr. Ego Theodorus Prodanelli 

praesens fui. . v 

Vidi se dakle, da je obitelj Cruce vlasnica ključa crkve jos 
i god. 1493. Svi dubrovački povjesničari pišu, da je kraljica Margarita 
bila u srodstvu te obitelji. 

Duga se pravda vodila između vlade dubrovačke republike i 
nadbiskupa, koji su htjeli svakako da imaju jedan ključ od moćnika. 
Vlada to nije htjela nikako dopustiti od straha, da ne bi nadbiskupi 
dali komegod dio sv. moći. Obitelj de Cruce čuvala je moći, zatim 
obitelj de Prodanelli, a potom plemići Tuduzići. 

4. Don Stjepan Stanisalić reč. Saraxin, rektor ove crkve god. 
1494. čuvar relikvija ove crkve (Div. Not. 1493. S 133 v.) 1493. Div. 
Not. XVIII. Sept.: 

Stephanus Stanisalich dictus Saraxin renuntiavit soldos quinque 
cum dimidio terrarum et vinearum in Breno (u Župi), pro quibus 
tenebatur offitiare Capellam reliquiarum S. Stephani di Ragusio se- 
cundum forman testamenti olim dominae Slave de Vole de Vulzo, de 
quo testamento constat in libro testamentorum, notariae Ragusinae 
a. 1392. — Ova je Slave ostavila neke zemlje i vinograde u Župi, da 
se od prihoda tih nekretnina uzdržava kapela sv. Moći crkve sv. 
Stjepana u Dubrovniku. Div. Not. 1496. 16. aprila: 

Matijašević donosi u Zibaldone III.: Inventarium Paramentorum, 
Argentariarum, Librorum, et alliarum rerum in Eccl. s. Stephani in 
Pustjerna. — Jednako donosi katalog Čulić-Kaznačićev o inventaru 
u ovoj crkvi. 

5. Don Antun Stjepanov iz Lastova rodom, pleban crkve sv. 
Stjepana na Pustjerni 1496.—1501. god. (Div. Not. 1496. knj. 76. 
str. 25.). 

6. Don Nikola de Antibaro (Barski). 

7. Don Mato Dobrašinović. 

8. Don Pavo Antulinović. 

9. Don Petar pl. Gozze, kanonik, rektor i opat crkve sv. Stje¬ 
pana na Pustjerni g. 1520. (Državni arhiv). 

10. O. Tripo, pleban sv. Stjepana. (Cons. Rogat. 1573.-1580. 
str. 115. (v.). 

11. O. Marin Ranjina, rektor župnik crkve sv. Stjepana u Du¬ 
brovniku. (Diversa can. 1618.—20. St. 78). 

12. Don Mato Šimunov, pleban sv. Stjepana, 1622. god. 

13. O. Vlaho Radov, pleban sv. Stjepana. 1637.—1639. Matice 
Gradske Župe. 

14. God. 1641. Don Vlaho Alegretti, pleban sv. Stjepana. Možda 
su ova dva posljednja imena istoga plebana. 


Prilog 3. 

Broj 6.951 — 1927. 

ZAPISNIK KOMISIJE 

na licu mjesta porušene crkvice sv. Stjepana kraj sjemeništa u Du¬ 
brovniku, dne 11. novembra 1927. 


Prisutni potpisani: 

Uslijed odluke 8. XI. 1927. pod gornjim brojem općinskog 
upraviteljstva u Dubrovniku pristupiše niže potpisani i nakon po¬ 
dulje rasprave, u kojoj svi učestvuju, složno se uglavljuju što slijedi: 

1. Da se snimi tloris stare crkve sv. Stjepana. 

2. Da se cijela površina planira i povrati u prvašnje stanje, 
osim groba na sredini proširene crkve sv. Stjepana, na koji spada i 
sad će se postaviti opet sačuvana Gradićeva ploča sa imenima kralja 
Stjepana i kraljice Margarite, koji će se pokriti s jednom pločom 
tako, da se spriječi prodiranje vode i zemlje. Osim toga ploča sa 
natpisom da se postavi nad grobom i gvozdena rešetka horizontalno. 

3. Da se označe na planiranom terenu konture prve crkve sv. 
Stjepana i to na način, da apsida ostane vidljiva i da njezine ivice 
budu utvrđene klakom, tako da bude vidljiva situacija prve saču¬ 
vane crkvice sv. Stjepana. 

4. Da se na pročelju otvori zatrpani prozor i osigura daljne 
rušenje zida; da se rekonstruiše oba prozora na apsidi. 

P. P. P. 


1. Vlaho Barbić s. r. uprav, sje¬ 
meništa, (biskup) 

3. Don Niko Gjivanović s. r. 

5. Lučić-Roki Damjan, inž. opć. 
s. r. 

7. Marko Murat, s. r. (konser- 
vator) 


2. Dr. Bjelovučić Zvonimir s. r. 

4. Ivo Scattolini, s. r. 

6. Žile Mato, opć. tajnik s. r. 

8. Prof. Antonije Vučetić, s. r. (šef 
drž. arhiva) 

Prepis je po matici. 

Od Općinskog Upraviteljstva 
Dubrovnik, 15./XI. 1927. 
Načelnik: 

Dr. Škvrce Miho. 

Prisjednik: 

Dr. Poković Baldo. 


ZAPISNIK 

o sadanjem grobu kraljice Margarite u crkvi sv. Stjepana 
u Dubrovniku. 

Svi ugledniji dubrovački povjesničari tvrde, da se je kraljica 
Margarita žena Stjepana kralja Hrvatske i Dalmacije, postavši udo¬ 
vica, poslije smrti muža opet povratila u Dubrovnik, gdje je postala 
duvna i sveto živjela, te da je ovdje u Dubrovniku umrla i da je 
pokopana na groblju oko crkve sv. Stjepana. 

Proučili smo spomen ploču Junija Matova Gradića iz 1590. god. 
koji je dozvolom pape Grgura XIII. prenio sve kosti iz svih grobova 
trošnih ispred i oko crkve sv. Stjepana u onda sazidani 1590. g. novi 
grob, a među njima i kosti kraljice Margarite, za koje je po pričanju 
pogrešno — kako to i Škurla opaža — držao, da su kosti njena 
muža kralja Stjepana. 

Mi smo dali prekopati svu zemlju u crkvi sv. Stjepana uz naš 
nadzor i našli smo taj grob, u kojem je dosti kostiju, na kojem je 
prije bila ta Gradićeva spomenploča iz 1590. god., i koji je grob sa 
dva monograma imena Kristova i dva križa gotičke forme lijepo 
izrađen, radi kostiju tako visoke osobe. 

Prema izloženom kosti su kraljice Margarite u tom lijepo izra¬ 
đenom grobu sa monogramima i križima gotičkog oblika, koji je u 
sredini kraljevske crkve. Ovaj je grob i građen savršeno, tako da 
izgleda kao da je cementiran. Vrh mu je od jednoga kamena, i ure¬ 
šen je sa monogramima i križima. Na njemu je bila spomenploča iz 
1590. g. koju je isusovac o. Adelazij uzidao pred nekih 60 godina u 
apsidu, da je đaci sjemeništarci ne slome, jer je tu odavno njihovo 
igralište na opsegu kraljeve crkve. Sjemeništem su onda upravljali 
o. isusovci, koji su nastojali sačuvati ne samo ovu spomenploču, nego 
i ostalu ornamentiku, te su većinu toga prenijeli u gimnaziju, kojom 
su upravljali. Ploča je opet stavljena na svoje mjesto na kraljičin 
grob, te potpuno pokriva isti, odakle je bila dignuta, jer su ostale 
iste dimenzije širine i duljine. 


Pečat 

općinski 


Prilog 4. 

U kraljičinom grobu nalazi se dakle i tuđih i njezinih kostiju, 
u koji su bile sve ove kosti, pa i kraljice Margarite prenesene 1590. g. 
po Juni ju Matovu Gradiću, dubrovačkom vlastelinu. 

Iskopine su u ovoj crkvici počele početkom mjeseca rujna, a 
dovršene polovicom studenoga g. 1927. pod našim nadzorom i vel. 
g. Don Nika Gjivanovića. Površina je opet potpuno planirana. 

Dr. N. Z. Bjelovučić. Ivo Scattolini. 

Dubrovnik, 15. studenoga 1927. 

Prilog 5. Dubrovnik, dneva 16./XI. 1927. 

ZAPISNIK 

VII. sjednice »Braće Hrvatskog Zmaja« radnog ogranka 
u Dubrovniku u dvorani Hrvatske Radničke Zadruge, 
(ispušteno) 

Zaključuje se jednoglasno, da se postavi na grob, u kom poči¬ 
vaju kosti hrvatske kraljice Margarite, slijedeća spomen ploča: 65 ) 

OVDJE LEŽE KOSTI KRALJICE MARGARITE, 

ŽENE STJEPANA MIROSLAVA, KRALJA HRVATSKOGA. 
PRENESENE U OVAJ GROB GODINE 1590. 

P. 

Braća Hrvatskog Zmaja —i 1*927. 

— da se postavi na vrata s desne strane crkve sv. Stjepana ova 
spomen ploča. 66 ) 

KRALJ HRVATSKE I DALMACIJE STJEPAN MIROSLAV 
Sa ženom MARGARITOM posjeti g. 948. prvu crkvu 
Sv. Stjepana, nad kojom zgradiše ovu. Primljen 
Veličanstveno, darova Gradu Župu do Orašca. 

KRALJICA MARGARITA, postav udova, dumna, sveto 
Življaše ovdje, gdje bi i pokopana. Gradić 1590. 

G. prenese i njezine kosti u novi grob crkve 
Ove, čije iskopine bijahu obavljene 1927. god. 

P. 

Braća Hrvatskog Zmaja — 1928. 

es) i 60 ) Obje ploče postaviše Braća Hrvatskog Zmaja. Prvu na 
grob kraljičin, a drugu na crkveni vanjski zid. 

Crvena Hrvatska 5 

(ispušteno). 

Zaključeno. 

Meštar Predsjednik 
ogranka B. H. Z. u Dubrovniku 
Dr. N. Z. Bjelovučić 
zmaj sutvitski 
advokat. 


Tajnik ogranka: 
Petar Krešimir Slovinić, 
zmaj budvanski 
Uprav. Okružnog ureda 
za osjeg. radnika. 


Potpredsjednik ogranka: 
Dr. Koprivica Niko 
zmaj cavtatski 
Advokat-kazneni branitelj 
Predsjednik oblasnog odbora 
Podnačelnik dubrovački 


Blagajnik ogranka: 
Dr. Kisić Niko, 
zmaj komolački 
posjednik. 


Odbornici ogranka: 

1. Bjelovučić I. Stijepo, zmaj janjinski, upravitelj Hrv. Pučke 
Štedione; 

2 . Bjelovučić S. Niko, zmaj dubrovački II. posjednik; 

3. Dr. Josip prof. Posedel, zmaj supetarski, bivši konservator, 
za umjetnost i spomenike, pokr. školski nadzornik u m.. 
općinski vijećnik u Dubrovniku; 

4. Dr. Svilokos Vicko, zmaj gruški, advokat, profesor prava 
kod Pomorske Akademije, općinski vijećnik; 

5. Kisić Milio, zmaj od Rijeke dubrovačke, javni bilježnik; 

6 . Rasica Gjuro, zmaj lapatski, knjižar. 

Slika 1. Ruševine kraljevske crkve sv. Stjepana u Dubrovniku, koju 
podigoše kralj Stjepan Miroslav i kraljica Margarita oko sredine X. v. 
U sredini vidimo zidove i polukružnu apsidu prve crkvice sv. Stje¬ 
pana, koju spominje Porfirogenet. 









Slika 2. Veći komad drva sv. Križa, koji je darovala g. 948. hrvatska 
kraljica Margarita prvoj crkvi sv. Stjepana u Dubrovniku. 



Slika 3. Udubina kraljevske crkve sv. Stjepana. 









Slika 4. Bačvasti svod, mjesta za pilastre i kapitele u crkvi sv. Stjepana i (desno) apsida crkve 

sv. Stjepana. 

Slika 5. Starohrvatski crkveni vratni okvir iz X. v. na crkvici sv. 
Bartula, prenesen sa kraljevske crkve sv. Stjepana, s detaljom gor¬ 


njega praga. 













Slika 6. Starohrvatska plohorezba iz X. v. na crkvi sv. Stjepana. 




Slika 7. Starohrvatska ornamentika X. v. iz crkve sv. Stjepana. 


















Slika 9. Starohrvatska kropinica kod crkvice u bivšem samostanu 
sv. Marije u Dubrovniku. 



















Slika 10. Starohrvatske plohorezbe osobite umjetničke vrijednosti, 
otkrivene g. 1926., u crkvi sv. Nikole u Dubrovniku, navodno prene¬ 
sene iz kraljevske crkve sv. Stjepana. 



Slika 11. Starohrvatska ploliorezba kod dumana od »Tri crkve« 

Dubrovniku. 

Slika 12. Osobiti grob iz g. 1590. u kraljevskoj crkvi sv. Stjepana, sa 
monogramima kod glave i noga, te križevima sa strana, u koji je 
Gradić prenio i kosti kraljice Margarite. 
















Giob kialjice Margarite iz 1590. g. sa Gradićevom spomen- 
plocom u kraljevskoj crkvi sv. Stjepana. 



Slika 14. Starohrvatska crkva sv. Mihajla u Stonu. 

zapadna strana uz ženski samostan. 


Vanjska jugo- 












S|l k fl 15. Zapadna strana starohrvatske crkve sv. Mihajla sa poprav- 
jennn krovom. Vidi se dio novije male crkvice sa prozorom. 



Slika 16. Starohrvatska crkva sv. Ivana u Stonu sa potpornjakom i 
bačvastom apsidom. 














Slika 17. Nutarnjost starohrvatske crkve sv. Ivana u Stonu sa pet 
udubina s obiju strana i bačvastim svodom. 



Slika 19. Crkva Gospe od Lužina sa starohrvatskom kupolom. 







Slika 20. Starohrvatska crkva sa kupolom i unutarnjim izdubinama 
na otoku Koločepu. 


Slika 21. Starohrvatski zabat sa rakovicama na otoku Koločepu. 




Slika 22. Starohrvatska ornamentika na otoku Lokrumu kod Du¬ 
brovnika. 









Slika 23. Stražnja strana zabata i (dolje) starohrvatska ornamentika 
na otoku Koločepu. 




Slika 24. Starohrvatska ornamentika na otoku Koločepu. 























Slika 26. Trotračni pletenac sa otoka Sipana. 

Slika 27. Starohrvatski prozorni okvir u Slanomu. 












Slika 28. Starohrvatska ornamentika sa crkve sv. Jurja u Janjini. 



Slika 29. Starohrvatska ornamentika sa crkve sv. Jurja u Janjini. 



Slika 30. Starohrvatske plohe sa cvijećem i pticom, prenesene na fra¬ 
njevačku crkvu sv. Nikole u Stonu. U sredini umetnut kip sv. Niko e. 











Slika 31. Starohrvatske ploče i (dolje) pragovi na apsidi crkve Gospe 
od Lužina u Stonu. 




Slika 32. Starohrvatski prozom i okvir i ukrasne plohe u crkvi sv. 

Mihajla u Stonu. 


















Slika 33. Starohrvatski prag na Mihajlu u Stonu. 


Slika 54. Starohrvatski trokriž na Solani u Stonu. Povise se vidi 

zavijača. 

Slika 35. Starohrvatski trokriž na Mihajlu u Stonu. 

Slika 38. Slika crkvice i hrvatske krune u crkvi sv. Mihajla u Stonu. 



















Slika 39. Slika hrvatske krune u Stonu. 






































